č. Zmluvy Objednávateľa: ..............

**ZMLUVA O DIELO**

**č....../24/SPPDS/CEZS/230005/ZOD**

**„Rekonštrukcia križovatky ciest I/69 a III/2460 - SO.701-00 a SO.06 Preložka VTL plynovodu“**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „**Zmluva**”)

medzi:

|  |  |
| --- | --- |
| **1. Objednávateľ** |  |
| Sídlo |  |
| IČO |  |
| IČ DPH |  |
| DIČ |  |
| Číslo účtu (IBAN) |  |
| SWIFT (BIC) |  |
| Zastúpená |  |
| ďalej len **„Objednávateľ**“ |  |

|  |  |
| --- | --- |
| **2. Zhotoviteľ** | **SPP – distribúcia Servis, s.r.o.** |
| Sídlo | **Mlynské nivy 44/b**  **821 09 Bratislava** |
| Zapísaná v | Obchodnom registri Mestského súdu Bratislava III, Oddiel: Sro, Vložka č.: 84137/B |
| IČO | 46 816 097 |
| IČ DPH | SK2023596850 |
| DIČ | 2023596850 |
| Číslo účtu (IBAN) | SK12 0200 0000 0000 0125 9858 |
| SWIFT (BIC) | SUBASKBX |
| Zastúpená | JUDr. Ján Valák, konateľ  Ing. Peter Klačko, konateľ |
| ďalej len **„Zhotoviteľ**“ |  |

(ďalej spolu tiež „**zmluvné strany**” alebo osobitne „**zmluvná strana**”)

Článok 1.

Úvodné ustanovenia

* 1. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  2. Objednávateľ realizuje projekt/stavbu: **Rekonštrukcia križovatky ciest I/69 a III/2460**  (ďalej len „**Stavba**“).
  3. Neaplikuje sa.
  4. Neaplikuje sa.
  5. Zhotoviteľ je povinný zabezpečiť, aby každá zmluva s jeho podzhotoviteľom a/alebo dodávateľom ako aj zmluvy na všetkých stupňoch subdodávateľských vzťahov boli písomné, ukladali povinnosť riadne si plniť finančné záväzky voči oprávnenej strane a aby boli v súlade s touto Zmluvou.
  6. Zhotoviteľ je povinný zabezpečiť, aby každá zmluva s jeho podzhotoviteľom a/alebo dodávateľom obsahovala ustanovenia o predmete dodávky, resp. subdodávky.
  7. Objednávateľ vyhlasuje a zaručuje sa, k dátumu uzavretia Zmluvy a po celú dobu jej trvania, že:

1. Zmluva je Objednávateľom riadne schválená a podpísaná a zakladá platný a právne záväzný záväzok Objednávateľa, vynútiteľný voči nemu v súlade s podmienkami v nej uvedenými, a
2. podpisom ani plnením Zmluvy neporuší žiadne ustanovenie svojich vnútorných predpisov, ani Právny predpis alebo rozhodnutie štátneho orgánu Slovenskej republiky,
3. podľa najlepšieho vedomia Objednávateľa nie je účastníkom žiadneho súdneho, rozhodcovského ani správneho konania, ktoré by mohlo negatívne ovplyvniť platnosť, účinnosť alebo vynútiteľnosť Zmluvy alebo plnenie akýchkoľvek povinností Objednávateľa podľa Zmluvy, ani nehrozí začatie žiadneho takéhoto konania.
   1. Zhotoviteľ vyhlasuje a zaručuje sa, k dátumu uzavretia Zmluvy a po celú dobu jej trvania, že:
4. si je vedomý a je oboznámený s tým, čo sa vyžaduje na účely zhotovenia Diela, má všetky schopnosti, znalosti, vzdelanie, odborné predpoklady, skúsenosti a prostriedky umožňujúce mu zhotoviť Dielo v súlade so Zmluvou a zabezpečí a bude udržiavať všetky povolenia, oprávnenia a súhlasy potrebné na zhotovenie Diela a plnenie všetkých záväzkov vyplývajúcich zo Zmluvy, resp. že výkon činností, na ktoré Zhotoviteľ nie je oprávnený, zabezpečí prostredníctvom osôb, ktoré oprávnenie na výkon predmetných činností majú. Zhotoviteľ je oprávnený poveriť vykonávaním činností podľa tejto Zmluvy tretiu osobu iba po predchádzajúcom písomnom súhlase Objednávateľa, pričom v čase uzavretia Zmluvy zoznam predpokladaných, Objednávateľom vopred schválených podzhotoviteľov Zhotoviteľa tvorí Prílohu č. 6 tejto Zmluvy. Každá zmluva, na základe ktorej Zhotoviteľ poverí vykonávaním činností podľa tejto Zmluvy tretiu osobu, sa považuje za zmluvu uzavretú s podzhotoviteľom,
5. podpisom ani plnením Zmluvy neporuší žiadne ustanovenie svojich vnútorných predpisov, ani Právny predpis alebo rozhodnutie štátneho orgánu Slovenskej republiky,
6. podľa najlepšieho vedomia Zhotoviteľa nie je účastníkom žiadneho súdneho, rozhodcovského ani správneho konania, ktoré by mohlo negatívne ovplyvniť platnosť, účinnosť alebo vynútiteľnosť Zmluvy alebo plnenie akýchkoľvek povinností Zhotoviteľa podľa Zmluvy, ani nehrozí začatie žiadneho takéhoto konania.
   1. Zhotoviteľ čestne prehlasuje, že spĺňa a zároveň po dobu trvania tejto Zmluvy zabezpečí splnenie podmienok v zmysle § 41 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“).
   2. Zhotoviteľ sa zaväzuje, že v prípade, ak v čase podpisu Zmluvy má, alebo mu počas trvania tejto Zmluvy vznikne, povinnosť zapisovať sa do registra partnerov verejného sektora, je resp. bude zapísaný v Registri podľa § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“), a po celú dobu trvania Zmluvy zabezpečí tento zápis. Zhotoviteľ tiež zodpovedá za to, že všetci jeho podzhotovitelia a dodávatelia sú, resp. počas celého trvania tejto Zmluvy budú zapísaní do Registra partnerov verejného sektora v zmysle Zákona o registri partnerov verejného sektora, ak majú povinnosť sa zapisovať do Registra partnerov verejného sektora a dodržiavať podmienky Zákona o registri partnerov verejného sektora, ak sa na nich vzťahujú.

**Definície**

* 1. Pojmy, písané veľkými začiatočnými písmenami, používané v Zmluve alebo dokumentácii, ktorá súvisí so Zmluvou, majú význam, ktorý je definovaný v Zmluve alebo inej dokumentácii, ktorá súvisí so Zmluvou. V zmysle tejto Zmluvy je/sú:

**Autorský zákon** zákon č. 185/2015 Z. z. Autorský zákon v platnom znení.

**BOZP** bezpečnosť a ochrana zdravia pri práci.

**Cenník ODIS** Cenník pre investorov, projektantov a rozpočtárov vypracovaný spoločnosťou ODIS, s.r.o., v znení platnom v čase uvedenom v Zmluve.

**Dielo** súhrn činností Zhotoviteľa vykonávaných na základe tejto Zmluvy, ktoré spočívajú v zhotovení Stavebnej časti Diela, vypracovaní Dokumentácie a realizácii Súvisiacich činností.

**Dodatočné práce** práce a/alebo Materiál, ktoré neboli zahrnuté do Projektovej dokumentácie pre predzmluvné rokovania, ale v zmysle Súpisu prác boli vykonané/použité, a to v prípade, že:

a) v Projektovej dokumentácii a/alebo počas zhotovovania Diela dôjde k zmenám oproti Projektovej dokumentácii pre predzmluvné rokovania v tom zmysle, že dôjde k zväčšeniu rozsahu Diela a/alebo vznikne potreba vykonať iné alebo ďalšie práce a/alebo obstarať iný alebo ďalší Materiál, ktoré/ý Projektová dokumentácia pre predzmluvné rokovania nepredpokladala a sú nevyhnutné pre uvedenie Diela do prevádzky (pre posúdenie nevyhnutnosti pre uvedenie Diela do prevádzky je rozhodujúce vyjadrenie Prevádzkovateľa distribučnej siete), alebo

b) ide o dodatočné práce, ktoré nie sú nevyhnutné pre uvedenie Diela do prevádzky a vykonávajú sa na základe písomnej požiadavky Objednávateľa.

**Menej práce** práce a/alebo Materiál, ktoré boli zahrnuté do Projektovej dokumentácie pre predzmluvné rokovania, ale v zmysle Súpisu prác neboli vykonané/použité, a to v prípade, že počas zhotovovania Diela dôjde k zmenám oproti Projektovej dokumentácii pre predzmluvné rokovania v tom zmysle, že dôjde k zmenšeniu rozsahu Diela.

**Materiál** veci, materiál a/alebo technologické zariadenia, ktoré je potrebné obstarať na vykonanie Diela, pričom pre vylúčenie pochybností sa uvádza, že nejde o veci, materiál a/alebo technologické zariadenia na obstaranie ktorých sa prípadne podľa Zmluvy (najmä podľa Prílohy č. 2 a/alebo Podkladov) zaviazal Objednávateľ.

**Harmonogram** dokument, ktorý sa po jeho odsúhlasení Objednávateľom stane neoddeliteľnou súčasťou Zmluvy ako Príloha č. 3, a ktorý obsahuje presnejšie lehoty plnenia dohodnuté zmluvnými stranami.

**Hlavná časť Diela** tá časť Diela, ktorá sa v súlade s ustanovením § 81 Zákona o energetike ako preložka stáva súčasťou distribučnej siete Prevádzkovateľa distribučnej siete, a ktorú tvorí najmä Preložené PZ po Ostrom prepoji s príslušnou časťou Dokumentácie, bližšie špecifikovaná v bode 2.6 Zmluvy a v Prílohe č. 2 Zmluvy.

**Ostatné časti Diela** časti Diela rôzne od Hlavnej časti Diela.

**Obchodný zákonník** zákon č. 513/1991 Zb. Obchodný zákonník v platnom znení.

**OPP** ochranapred požiarmi.

**OPZ** odberné plynové zariadenie.

**Ostrý prepoj** prepojenie Preloženého PZ s distribučnou sieťou Prevádzkovateľa distribučnej siete a/alebo pokiaľ ide o ochranné zariadenia alebo elektrické prípojky spustenie do trvalej prevádzky - po prepojení na existujúcu časť ochranného zariadenia a/alebo po pripojení ochranného zariadenia do distribučnej sústavy (elektriny).

**Podklady** všetky údaje, dokumenty, doklady, informácie, Projektová dokumentácia, Rozhodnutia Príslušných orgánov a ostatných osôb poskytnuté Zhotoviteľovi zo strany Objednávateľa v súvislosti s plnením podľa Zmluvy, v ktorých sú obsiahnuté požiadavky Objednávateľa na predmet plnenia podľa Zmluvy, bez ohľadu na to, či sú fyzicky pripojené k Zmluve ako príloha Zmluvy, alebo je v Zmluve uvedený len ich výpočet, alebo sa v zmysle podmienok Zmluvy stanú súčasťou Podkladov po podpise Zmluvy. Pre vylúčenie pochybností sa uvádza, že v prípade, že z Podkladov vyplýva potreba vykonania prác a/alebo obstarania Materiálov, ktorá nebola Zhotoviteľovi ani pri vynaložení odbornej starostlivosti zrejmá z Projektovej dokumentácie pre predzmluvné rokovania, má sa za to, že ide o Dodatočné práce.

**Pokyny** pokynyObjednávateľa týkajúce sa vykonávania Diela Zhotoviteľom, ktorými je Zhotoviteľ pri vykonávaní Diela viazaný a vo vzťahu ku ktorým je Zhotoviteľ povinný postupovať v súlade so Zmluvou.

**Pôvodné PZ** časť plynárenského zariadenia, vlastníkom ktorého je Prevádzkovateľ distribučnej siete, ktorého špecifikácia vypláva z Projektovej dokumentácie a Zmluvy o preložke a ktorá sa v rámci Diela má preložiť.

**Preložené PZ** plynárenské zariadenie, ktoré sa má Zmluvou zhotoviť podľa Projektovej dokumentácie namiesto Pôvodného PZ.

**Právne predpisy** všetka národná (alebo štátna) legislatíva Slovenskej republiky, vrátane aplikovateľnej legislatívy Európskej únie, nariadenia, vyhlášky a ďalšie všeobecne záväzné právne predpisy legálne ustanovených orgánov verejnej moci.

**Preberací protokol**  dokument, podpisom ktorého zmluvné strany potvrdzujú vykonanie Diela alebo jeho časti spôsobilej samostatného prevzatia v zmysle Zmluvy alebo písomnej dohody zmluvných strán, pričom tento je v prípade Hlavnej časti Diela trojstranný (prípadne viacstranný) a jeho prílohou je preberací protokol o odovzdaní a prevzatí verejnej práce, ak Dielo ako časť Projektu sa považuje za verejnú prácu v zmysle Právnych predpisov, a v prípade Ostatných častí Diela dvojstranný (prípadne viacstranný) ktoré budú vypracované zo strany Zhotoviteľa, po prediskutovaní s Investorom projektu. Preberací protokol môže byť v Zmluve o preložke nazvaný ako Zápis o odovzdaní preložky, prípadne inak.

**Prevádzkovateľ distribučnej siete** spoločnosť SPP – distribúcia, a.s., Plátennícka 19013/2, 821 09 Bratislava - mestská časť Ružinov, IČO: 35 910 739.

**Príslušné orgány** orgány štátnej správy alebo územnej samosprávy, ktoré sú v zmysle Právnych predpisov oprávnené vydávať povolenia, vyjadrenia, stanoviská, súhlasy, rozhodnutia, alebo akékoľvek iné akty vo vzťahu k realizácii plnenia v zmysle Zmluvy, alebo inak vykonávajú svoje kompetencie vyplývajúce im z Právnych predpisov.

**Projekt** (t.j. Stavba) súbor stavebných objektov v prípade, že Stavebná časť Diela ako súčasť Diela je len jedným zo stavebných objektov, ktoré sa majú v rámci Stavebného povolenia a/alebo Projektovej dokumentácie zhotoviť, resp. Dielo je časťou Projektu.

**Investor Projektu** osoba, ktorá uzavrela zmluvu na realizáciu Stavby, resp. Projektu ako celku, resp. osoba, ktorej investičný zámer, pre ktorý bola uzavretá Zmluva o preložke je realizovaný v rámci Stavby, ak nie je totožná s Objednávateľom. Pre vylúčenie pochybností sa uvádza, že ak sa v Zmluve uvádza pojem Investor projektu, a ide o osobu totožnú s Objednávateľom, myslí sa Objednávateľ.

**Stavebnotechnický dozor Investora Projektu** osoba určená Objednávateľom/Investorom Projektu, alebo zmluvným partnerom Objednávateľa/Investora Projektu, špecifikovaná v Prílohe č. 2 Zmluvy a/alebo Podkladoch, alebo písomne oznámená Objednávateľom najneskôr pri odovzdaní Staveniska.

**Rozhodnutia Príslušných orgánov a ostatných osôb** povolenia (najmä, nie však výlučne stavebné povolenie, povolenie na zvláštne užívanie komunikácie), vyjadrenia, stanoviská, súhlasy, rozhodnutia, alebo akékoľvek iné akty vydané Príslušnými orgánmi, organizáciami a/alebo dotknutými právnickými a/alebo fyzickými osobami (najmä, nie však výlučne, majiteľmi dotknutých nehnuteľností, správcami inžinierskych sietí atď.), ktoré sú v zmysle Právnych predpisov potrebné pre realizáciu Diela. Pre vylúčenie pochybností sa týmto pojmom súhrnne označujú aj ohlásenia, oznámenia, predkladanie všetkých potrebných informácií, dokladov a dokumentov týmto Príslušným orgánom, organizáciám a/alebo dotknutým právnickým a/alebo fyzickým osobám, ktoré je potrebné realizovať pre zabezpečenie vykonania Diela v súlade s požiadavkami Právnych predpisov a/alebo Zmluvy. Pre vylúčenie pochybností sa uvádza, že pojem Rozhodnutia Príslušných orgánov a ostatných osôb je všeobecným pojmom a vzťahuje sa na všetky povolenia, vyjadrenia, stanoviská, súhlasy, rozhodnutia alebo akékoľvek iné akty vydané Príslušnými orgánmi, a/alebo dotknutými právnickými a/alebo fyzickými osobami, ako aj ohlásenia, oznámenia, predkladanie všetkých potrebných informácií, dokladov a dokumentov týmto Príslušným orgánom, organizáciám a/alebo dotknutým právnickým a/alebo fyzickým osobám, vrátane tých, ktoré sú osobitne označené v Zmluve. Pre vylúčenie pochybností sa ďalej uvádza, že pokiaľ je v Zmluve stanovená povinnosť zmluvnej strany zabezpečiť (vydanie) Rozhodnutia Príslušných orgánov a ostatných osôb, má sa na mysli zabezpečenie rozhodnutia, ktoré nie je napadnuteľné riadnymi opravnými prostriedkami, a je teda v zmysle Právnych predpisov právoplatné a vykonateľné, ak nie je v Zmluve uvedené inak.

**Stavebná časť Diela** časť Diela, ktorá spočíva v realizácii zemných, stavebných, montážnych, demontážnych a prepojovacích prác, zhotovenie všetkých prevádzkových súborov, ktoré tvoria technologickú časť Stavebnej časti Diela, resp. jej všetkých stavebných objektov, ako aj realizácia spätných úprav terénu a povrchov po ukončení zhotovovania Stavebnej časti Diela, v rozsahu stanovenom Zmluvou, inak v rozsahu potrebnom na zabezpečenie splnenia účelu Zmluvy. Pre vylúčenie pochybností sa uvádza, že predmet Diela bližšie upravuje Zmluva, resp. určuje, vykonanie ktorých prác zabezpečuje Objednávateľ/Investor Projektu.

**Stavebné povolenie** jedno alebo viac právoplatných rozhodnutí, vyjadrení alebo ohlásení Príslušných/m orgánov/m, ktoré povoľujú v zmysle Právnych predpisov Stavebnú časť Diela a/alebo Stavbu a/alebo Projekt, v Prílohe č. 2 Zmluvy špecifikované ak bolo/i vydané (právoplatné) v čase uzavretia Zmluvy a predložené zo strany Objednávateľa v rámci Podkladov. Pojmom stavebné povolenie sa v tejto Zmluve súhrnne označujú aj rozhodnutia, ktoré k jeho vydaniu smerovali, ak nie je v Zmluve uvedené inak.

**Stavebný zákon** zákon č. 50/1976 Zb. o územnom plánovaní a stavebnom poriadku (stavebný zákon) v platnom znení.

**Stavenisko** priestor, na ktorom bude na základe Projektovej dokumentácie, Zmluvy a/alebo Podkladov zhotovovaná Stavebná časť Diela.

**Súpis prác** súpis skutočne uskutočnených prác, a/alebo použitého Materiálu vyhotovovaný v prípadoch v zmysle Zmluvy.

**TPP** technické pravidlá plyn, t.j. v zmysle príslušných technických noriem uznané technické pravidlá, vytvorené na základe dohody, prijatej na úrovni odvetvia nezávislou schvaľovacou komisiou, ktoré majú charakter normatívneho dokumentu o technickom predmete, vyjadrujú stav techniky, stupeň rozvoja technických schopností, ktorý je založený na overených poznatkoch vedy, techniky a praxe.

**Úradná skúška** osvedčenie o úradnej skúške podľa vyhlášky Ministerstva práce, sociálnych vecí a rodiny SR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v platnom znení.

**Vyjadrenie Prevádzkovateľa distribučnej siete** vyjadrenie/ia Prevádzkovateľa distribučnej siete bližšie špecifikované v Prílohe č. 2 Zmluvy, ktoré je/sú súčasťou Podkladov, a ktoré bolo/boli vydané k Projektovej dokumentácii, ako aj jej všetkým predchádzajúcim stupňom, najmä ak požiadavky Prevádzkovateľa distribučnej siete neboli zapracované do Projektovej dokumentácie a/alebo ostatných Podkladov.

**Zákon o energetike** zákon č. 251/2012 Z. z. o energetike a o zmene a doplnení niektorých zákonov v platnom znení.

**Zákon o odpadoch** zákon č. 79/2015 Z. z. o odpadoch a o zmene a doplnení niektorých zákonov v platnom znení.

**Zimné obdobie** obdobie od 15. októbra do 15. marca príslušného kalendárneho roka, počas ktorého zhotovovanie Diela, pokiaľ si toto vyžaduje odstávku plynu, nie je možné, ak sa zmluvné strany písomne nedohodnú inak.

**Zmluva o preložke** zmluva alebo dohoda o preložke plynárenského zariadenia uzavretá medzi Objednávateľom a/alebo Investorom Projektu a Prevádzkovateľom distribučnej siete, v nadväznosti na ktorú sa uzatvára táto Zmluva, resp. ktorej uzavretie je predpokladom realizácie Diela v súlade s článkom 3. Zmluvy, a ktorá je v prípade, že bola uzavretá pred uzavretím tejto Zmluvy bližšie špecifikovaná v Prílohe č. 2 Zmluvy.

**Projektová dokumentácia**  projektová realizačná dokumentácia, podľa vyhlásenia Objednávateľa schválená Prevádzkovateľom distribučnej siete, ktorá sa odovzdaním (v počte paré uvedenom v Zmluve (Prílohe č. 2 Zmluvy) Zhotoviteľovi stáva ako súčasť Podkladov neoddeliteľnou súčasťou Zmluvy, podľa ktorej má byť Dielo zhotovené. Pre vylúčenie pochybností sa uvádza, že Objednávateľ je povinný predložiť Zhotoviteľovi tiež odborné stanovisko Technickej inšpekcie podľa ustanovenia § 5 Vyhlášky o vyhradených technických zariadeniach.

**Projektová dokumentácia pre predzmluvné rokovania** projektová dokumentácia podľa vyhlásenia Objednávateľa totožná s dokumentáciou schválenou Prevádzkovateľom distribučnej siete, ktorá bola v rámci predzmluvných rokovaní odovzdaná/doručená Zhotoviteľovi, pričom Príloha č. 2 Zmluvy bližšie špecifikuje jej názov, projektanta a dátum vypracovania.

* 1. Nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

**Článok 2.**

**Predmet Zmluvy**

* 1. Predmetom tejto Zmluvy je záväzok Zhotoviteľa vykonať pre Objednávateľa Dielo:

**„SO.701-00 a SO.06 Preložka VTL plynovodu“**,

ktoré pozostáva zo stavebných objektov

* **SO.701-00 Preložka VTL plynovodu**

a ktorého špecifikácia je uvedená v nasledujúcich ustanoveniach tohto článku a v Prílohe č. 2 Zmluvy, alebo v Podkladoch, v termíne a cene podľa Zmluvy a záväzok Objednávateľa vykonané Dielo prevziať a zaplatiť dohodnutú Cenu Diela. Dielom je zhotovenie Stavebnej časti Diela, vypracovanie Dokumentácie a realizácia Súvisiacich činností za podmienok podľa tejto Zmluvy. Zmluvné strany sa dohodli, že v prípade, že Dielo pozostáva z viacerých stavebných objektov, každý z vyššie uvedených stavebných objektov sa považuje za časť Diela spôsobilú samostatného prevzatia, ak sa zmluvné strany nedohodnú inak, alebo ak z Prílohy č. 2 nevyplýva inak, alebo ak z Projektovej Dokumentácie, Zmluvy o preložke alebo Vyjadrenia Prevádzkovateľa distribučnej siete nevyplýva technická potreba realizovania niektorých stavebných objektov súbežne.

**Stavebná časť Diela**

* 1. Súčasťou Diela je zhotovenie Stavebnej časti Dielapodľa Projektovej dokumentácie, Vyjadrenia Prevádzkovateľa distribučnej siete a ostatných Podkladov, s odchýlkami a doplneniami podľa Prílohy č. 2 tejto Zmluvy, najmä:
     1. vybudovanie Preloženého PZ a montážne práce na ňom;
     2. úprava Pôvodného PZ a montážne práce na ňom;
     3. odpojenie Pôvodného PZ od distribučnej siete, zabezpečenie odstránenia zbytkového plynu z Pôvodného PZ a jeho príprava na odstránenie zo zeme (ak sa odstraňuje);
     4. odstránenie odpojeného Pôvodného PZ zo zeme,

(okrem prípadu, ak z Prílohy č. 2 Zmluvy nevyplýva inak, alebo ak to nepredpokladajú Podklady, najmä nie však výlučne Projektová dokumentácia, alebo okrem prípadu kedy odstránenie nebude možné z dôvodov, že by jeho odstránením došlo k poškodeniu existujúcich cestných povrchov, stavieb a pod., alebo ak neodstraňovanie odpojeného Pôvodného PZ zo zeme vyplýva z dohody zmluvných strán);

* + 1. vykonanie potrebných skúšok v zmysle Právnych predpisov, technických noriem a/alebo TPP a/alebo vykonanie technickej kontroly a zabezpečenie vydania osvedčenia o vykonaných skúškach;
    2. Ostrý prepoj;
    3. výkopové a zemné práce, výkop rýh a montážnych jám v súlade s Projektovou dokumentáciou, ak z Prílohy č. 2 Zmluvy nevyplýva inak;
    4. v prípade potreby zapaženie výkopu, prípadne svahovanie (v zmysle Právnych predpisov), ak z Prílohy č. 2 Zmluvy nevyplýva inak;
    5. zabezpečenie výkopu (bariérové oplotenie) a zabezpečenie proti úrazu ohradením zábradlím, prípadne odkopanou zeminou, v prípade potreby zriadenie výbehových jám pre zaistenie bezpečnosti pracovníkov (v zmysle Právnych predpisov), ak z Prílohy č. 2 Zmluvy nevyplýva inak;
    6. v prípade potreby čerpanie vody z výkopu, ak z Prílohy č. 2 Zmluvy nevyplýva inak;
    7. v prípade potreby zabezpečenie dočasného premostenia výkopu, prípadne zriadenia lávky pre peších, ak z Prílohy č. 2 Zmluvy nevyplýva inak;
    8. zásyp výkopu po ukončení prác na Stavebnej časti Diela;
    9. priebežné zhutňovanie vrátane kontroly zhutnenia jednotlivých vrstiev, resp. merania zhutnenia výkopu (v zmysle Právnych predpisov), ak z Prílohy č. 2 Zmluvy nevyplýva inak;
    10. v prípade potreby búracie a demolačné práce na spevnených plochách (chodník, vozovka a pod.), zarezanie spevnených plôch výkopu (betónu, asfaltu a pod.), frézovanie, ak z Prílohy č. 2 Zmluvy nevyplýva inak;
    11. v prípade potreby výrub stromov a výrez krovín nachádzajúcich sa v ochrannom pásme Pôvodného PZ a/alebo na trase, kde má byť umiestnená Stavebná časť Diela, v súlade s Rozhodnutiami príslušných orgánov a ostatných osôb a/alebo Podkladmi, ak z Prílohy č. 2 Zmluvy nevyplýva inak;
    12. spätné úpravy terénu a povrchov tak, ako to vyplýva z Podkladov výlučne vo vzťahu k stavebným objektom, ktoré sú súčasťou Diela

(pre vylúčenie pochybností sa uvádza, že nie je povinnosťou Zhotoviteľa nahrádzať vlastníkom pozemkov škodu spôsobenú na poľnohospodárskej pôde a/alebo plodinách, ani vykonávať biologickú rekultiváciu dočasne vyňatej pôdy), ak z Prílohy č. 2 Zmluvy nevyplýva inak.

Pre vylúčenie pochybností sa uvádza, že v prípade, že osvedčenie o vykonaných skúškach ako osobu žiadateľa/osobu pre ktorú sa osvedčenie vydáva identifikuje osobu, ktorú Zhotoviteľ poveril vykonávaním činností podľa tejto Zmluvy, má sa za to, že osvedčenie o vykonaných skúškach bolo zabezpečené Zhotoviteľom.

**Dokumentácia**

* 1. Súčasťou Diela je aj vypracovanie, resp. zabezpečenie Dokumentácie, ktorú sa Zhotoviteľ zaväzuje vypracovať v slovenskom jazyku alebo českom jazyku (v prípade, že Zhotoviteľ predloží Dokumentáciu v českom jazyku, bude Objednávateľom akceptovaná, avšak Objednávateľ je oprávnený požadovať kedykoľvek, až do skončenia záručnej doby prepracovanie Dokumentácie do slovenského jazyka, pokiaľ takú požiadavku vznesie Investor Projektu a Zhotoviteľ bude následne povinný takú požiadavku v primeranej lehote (štandardne v trvaní 2 týždne) splniť), pričom pre vylúčenie pochybností sa uvádza, že predloženie Dokumentácie v českom jazyku nebráni prevzatiu Diela a podpisu Preberacieho protokolu a Objednávateľ, resp. Investor Projektu sú tento povinní podpísať; s obsahom, v rozsahu, členení a forme podľa tohto bodu, Prílohy č. 2 Zmluvy a/alebo Podkladov, inak v rozsahu potrebnom na zabezpečenie splnenia účelu tejto Zmluvy, v nasledovnom počte:

1 vyhotovenie - kópia a 1 vyhotovenie na CD ako scan originálu (ďalej pre scan originálu na CD nosiči len „na CD nosiči“) pre Zhotoviteľa,

1 vyhotovenie – originál a 1 vyhotovenie na CD nosiči pre Prevádzkovateľa distribučnej siete a

3 vyhotovenia – 2 originály a ostatné ako kópie v papierovej forme a 3 vyhotovenia na CD nosiči sú určené pre Objednávateľa;

ak z tohto bodu alebo Prílohy č. 2 nevyplýva inak), ktorej súčasťou je:

* + 1. dokumentácia skutočného vyhotovenia Diela/Stavebnej časti Diela

(formou zakreslenia prípadných zmien skutočného vyhotovenia oproti Projektovej dokumentácii do Projektovej dokumentácie v listinnej podobe (tzv. „v tužke“ alebo „red pen“)), pričom

1 vyhotovenie - originál a 1 vyhotovenie na CD nosiči sa ako Hlavná časť Diela odovzdáva Prevádzkovateľovi distribučnej siete,

1 vyhotovenie – kópia a 1 vyhotovenie na CD nosiči je určené pre Zhotoviteľa a

3 vyhotovenia – 2 originály a ostatné ako kópie v papierovej forme a 3 vyhotovenia na CD nosiči sú určené pre Objednávateľa, najmä, nie však výlučne pre zabezpečenie vydania Kolaudačného rozhodnutia);

* + 1. dokumentácia potrebná pre kolaudačné konanie,

(pre vylúčenie pochybností sa uvádza, že dokumentácia podľa bodu 2.3 i. vyššie nebude ani pre účely kolaudačného konania spracovaná v širšom rozsahu, vo väčšom počte vyhotovení alebo v inej forme ako je uvedené v bode 2.3 i. vyššie);

* + 1. vytyčovací protokol;
    2. geodetické porealizačné zameranie skutočného vyhotovenia Stavebnej časti Diela (vrátane prepojov a odpojov, resp. vrátane prepojenia na existujúcu distribučnú sieť so zameraním všetkých križovaní plynovodov s inými zariadeniami s označením vlastníka/správcu týchto zariadení a s aktualizáciou polohopisu okolia, súradnicový systém JTSK BpV, v triede presnosti minimálne podľa Zmluvy o preložke) pričom

1 vyhotovenie – originál a 1 vyhotovenie na CD nosiči sa ako Hlavná časť Diela odovzdáva Prevádzkovateľovi distribučnej siete,

1 vyhotovenie - kópia a 1 vyhotovenie na CD nosiči je určené pre Zhotoviteľa a

3 vyhotovenia – 2 originály a ostatné ako kópie v papierovej forme a 3 vyhotovenia na CD nosiči sú určené pre Objednávateľa, najmä, nie však výlučne pre zabezpečenie vydania Kolaudačného rozhodnutia).

V prípade, že je zo strany príslušného stavebného úradu alebo iného Príslušného orgánu požadované spracovanie geodetického porealizačného zamerania aj pre potreby zakreslenia Stavebnej časti Diela do digitálnej mapy mesta/obce je súčasťou Diela aj jeho spracovanie vo forme, ktorá je pre tento úkon potrebná;

* + 1. ostatná Dokumentácia vzťahujúca sa k Dielu.

Pre vylúčenie pochybností sa uvádza, že v prípade, že ktorýkoľvek dokument tvoriaci časť Dokumentácie uvádza ako spracovateľa osobu, ktorú Zhotoviteľ poveril vykonávaním činností podľa tejto Zmluvy, má sa za to, že dokument tvoriaci časť Dokumentácie bol spracovaný Zhotoviteľom.

**Súvisiace činnosti**

* 1. Súčasťou Diela je aj realizácia Súvisiacich činností v rozsahu podľa tohto bodu a/alebo Prílohy č. 2 Zmluvy a/alebo Podkladov, inak v rozsahu potrebnom na zabezpečenie splnenia účelu tejto Zmluvy:
     1. príprava a zariadenie Staveniska pre potreby činností Zhotoviteľa podľa tejto Zmluvy, pričom pre vylúčenie pochybností sa uvádza, že stavebnú pripravenosť je v súlade s bodom 3.3 Zmluvy povinný zabezpečiť Objednávateľ;
     2. dodanie Materiálu, (vrátane technologických zariadení) a jeho/ich montáž a/alebo inštalácia  na miesto podľa Podkladov;
     3. zabezpečenie vypracovania technologického postupu odpojov a prepojov v súlade s Projektovou dokumentáciou a jeho predloženie na odsúhlasenie Prevádzkovateľom distribučnej siete;
     4. koordinácia prác a dodávok pri vykonávaní Diela;
     5. činnosť stavbyvedúceho a vedenie stavebného denníka vo vzťahu k Stavebnej časti Diela. Resp. v prípade, že Dielo je súčasťou Projektu činnosť povereného stavbyvedúceho, ktorý bude plniť funkciu stavbyvedúceho len vo vzťahu k Stavebnej časti Diela v zmysle tejto Zmluvy a bude poverený hlavným stavbyvedúcim Objednávateľa/Investora Projektu, pričom na základe poverenia bude poverený stavbyvedúci oprávnený a povinný:
        + určovať začatie a skončenie jednotlivých stavebných prác a iných činností na Stavenisku a na Stavebnej časti Diela,
        + dávať pokyny týkajúce sa vykonávania stavebných prác, organizácie práce a pohybu osôb na Stavenisku a na Stavebnej časti Diela,
        + preberať Materiál a veci, materiál a/alebo technologické zariadenia, ktoré má podľa Zmluvy obstarať Objednávateľ/Investor Projektu, zisťovať ich vhodnosť a určovať ich umiestnenie a uskladnenie na Stavenisku,
        + dávať príkazy na okamžité zastavenie stavebných prác a iných činností na Stavenisku a na Stavebnej časti Diela, ak sa vyskytla prekážka, pre ktorú je ich ďalšie vykonávanie neprípustné, viesť stavebný denník týkajúci sa Stavebnej časti Diela,
        + vykázať cudziu osobu zo Staveniska a/alebo zo Stavebnej časti Diela,
        + koordinovať poradie stavebných prác Zhotoviteľa, resp. jeho subdodávateľov. V prípade, že je potrebná koordinácia prác a dodávok Zhotoviteľa a akejkoľvek tretej osoby rôznej od jeho subdodávateľov (napr. iného zhotoviteľa (jeho subdodávateľa)), koordináciu prác zabezpečuje Objednávateľ;
     6. zabezpečenie prepravy, zhromažďovania, zhodnotenia a/alebo zneškodnenia odpadov (vrátane stavebnej sute a kontaminovanej zeminy) a splnenie všetkých povinností držiteľa odpadu podľa Právnych predpisov najmä Zákona o odpadoch;
     7. vytýčenie plynárenských zariadení, ktoré sú prevádzkované Prevádzkovateľom distribučnej siete, ak z Prílohy č. 2 Zmluvy nevyplýva inak;
     8. zabezpečenie dopravného značenia a/alebo smeroviek na Stavenisku v súlade s Právnymi predpismi, zabezpečenie jeho osadenia a udržiavanie, ak Dielo nie je súčasťou Projektu, alebo ak z Prílohy č. 2 Zmluvy nevyplýva inak;
     9. činnosť technického dozoru;
     10. vykonávanie ďalších činností v zmysle Prílohy č. 2 Zmluvy a/alebo Podkladov.
  2. **Dielom nie sú** činnosti a/alebo priame dodávky, ktoré zabezpečuje Objednávateľ:

vypracovanie Projektovej dokumentácie, pričom túto je Objednávateľ povinný Zhotoviteľovi odovzdať v rámci Podkladov (v počte vyhotovení podľa Prílohy č. 2 Zmluvy);

zabezpečenie vydania Stavebného povolenia, pričom toto je Objednávateľ povinný Zhotoviteľovi odovzdať v rámci Podkladov;

zabezpečenie vydania  kolaudačného rozhodnutia, ktorým sa povoľuje užívanie Stavebnej časti Diela (ďalej len **„Kolaudačné rozhodnutie“**);

v prípade potreby zabezpečenie vydania povolenia na predčasné užívanie Stavebnej časti Diela alebo rozhodnutia o dočasnom užívaní Stavebnej časti Diela v skúšobnej prevádzke;

v prípade potreby zabezpečenie vydania povolenia na zvláštne užívanie komunikácie (ďalej len „**Rozkopávkové povolenie**“) pre realizáciu Stavebnej časti Diela;

zabezpečenie vydania ostatných potrebných Rozhodnutí Príslušných orgánov a ostatných osôb;

vytýčenie podzemných inžinierskych sietí, a to tak smerovo, ako i hĺbkovo, okrem plynárenských zariadení, ktoré sú prevádzkované Prevádzkovateľom distribučnej siete, ak z Prílohy č. 2 Zmluvy nevyplýva inak), resp. v prípade, že tieto nie sú vytýčené z dôvodu, že prevádzkovateľ príslušných inžinierskych sietí potvrdil, že sa tieto v priestoroch Staveniska nenachádzajú, je Objednávateľ povinný predložiť Zhotoviteľovi tieto potvrdenia, ktoré boli/mali byť podkladom pre vydanie Rozhodnutia príslušných orgánov a ostatných osôb, najmä Stavebného povolenia. Splnenie tejto povinnosti je Objednávateľ povinný zabezpečiť najneskôr ku dňu odovzdania Staveniska;

odborný autorský dohľad počas zhotovovania Stavebnej časti Diela;

zabezpečenie vstupu na pozemky dotknuté Stavebnou časťou Diela;

činnosť koordinátora Projektovej dokumentácie v zmysle nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko;

činnosť koordinátora bezpečnosti v zmysle nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko, ak z Prílohy č. 2 Zmluvy nevyplýva inak;

výstavba prístupových ciest k Stavenisku a zabezpečenie všetkého potrebného dopravného značenia a/alebo smeroviek na prístupovej ceste v súlade s Právnymi predpismi, zabezpečenie jeho osadenia a udržiavanie;

zabezpečenie vypracovania geometrického plánu pre účely vyznačenia vecného bremena v rozsahu ochranného a bezpečnostného pásma Preloženého PZ na pozemkoch dotknutých Preloženým PZ a jeho overenie Príslušným orgánom;

vypracovanie skúšobného plánu podľa § 13 zákona č. 254/1998 Z.z. o verejných prácach, ktorý je Objednávateľ (ako generálny zhotoviteľ Investora Projektu) povinný predložiť Zhotoviteľovi v rámci Podkladov a zabezpečiť jeho vypracovanie v súlade s požiadavkami Právnych predpisov, technických noriem, TPP, ďalších požiadaviek Investora Projektu a požiadaviek Prevádzkovateľa distribučnej siete v prípade, že sa skúšobný plán týka aj Diela.

**Hlavná časť Diela**

* 1. Hlavnú časť Diela tvorí:

1. Preložené PZ po Ostrom prepoji vrátane obsypu a podsypu Preloženého PZ;
2. dokumentácia skutočného vyhotovenia stavby – Stavebnej časti Diela podľa bodu 2.3 i. Zmluvy a geodetické porealizačné zameranie podľa bodu 2.3 iv. Zmluvy okrem zamerania vo forme pre potreby zakreslenia Stavebnej časti Diela do digitálnej mapy mesta/obce;
3. zoznam Materiálov, ktoré sú súčasťou odovzdania Preloženého PZ po Ostrom prepoji, vrátane dokladov ktoré sa na Hlavnú časť Diela vzťahujú, a ktoré sú potrebné na jeho prevzatie a užívanie v zmysle Právnych predpisov, technických noriem, TPP, obchodných zvyklostí a požiadaviek Zmluvy, pričom pokiaľ ide o doklady k nim, Objednávateľ nepožaduje tieto zabezpečiť v rozsahu širšom ako vyplývajú z požiadaviek Prevádzkovateľa distribučnej siete v zmysle Zmluvy o preložke;
4. zápisnice a osvedčenia o vykonaných skúškach Hlavnej časti Diela ako celku (alebo časti spôsobilej samostatného prevzatia v zmysle Zmluvy alebo písomnej dohody zmluvných strán) a všetkých jej/jeho častí (vrátane funkčných, komplexných (v prípade, že zabezpečujú ucelený proces alebo funkciu) a tlakových skúšok technologických zariadení, resp. tých častí Hlavnej časti Diela, ktoré majú technologický charakter) v zmysle Zmluvy;
5. ostatná Dokumentácia podľa Prílohy č. 2 (časti špecifikujúcej časť Dokumentácie odovzdávanej Prevádzkovateľovi distribučnej siete).
   1. Zmluvné strany sa dohodli, že Dielo musí okrem vlastností výslovne dohodnutých v Zmluve spĺňať požiadavky v zmysle požiadaviek Podkladov a Pokynov, ak Zhotoviteľ Objednávateľa neupozornil na ich nevhodnosť, Rozhodnutí Príslušných orgánov a ostatných osôb, Právnych predpisov, ako aj technických noriem a TPP, najmä, nie však výlučne: STN 73 3050 - Zemné práce, TPP 701 03 - Technické a bezpečnostné podmienky na práce v ochrannom pásme vysokotlakových plynovodov, TPP 702 01 - Plynovody a prípojky z polyetylénu, TPP 702 02 - Plynovody a prípojky z ocele, TPP 702 04 - Opravy plynovodov s prevádzkovým tlakom do 400 kPa a TPP 702 13 Kontrola tesnosti distribučnej siete, ďalej v zmysle obchodných zvyklostí; ktoré sa vzťahujú jednak na vykonávanie Diela, ako aj na samotný predmet Diela.

**Súčinnosť**

* 1. Objednávateľ je povinný poskytnúť Zhotoviteľovi všetku potrebnú súčinnosť na vykonanie Diela, najmä, nie však výlučne vykonávať činnosti podľa bodu 2.5 Zmluvy a Prílohy č. 2 Zmluvy na svoje náklady, v primeraných lehotách tak, aby bolo Dielo vykonané v lehotách v zmysle tejto Zmluvy.
  2. Ak je Dielo súčasťou Projektu, Objednávateľ je povinný zamedziť prístup nepovolaných osôb na Stavenisko v čase vykonávania Diela v súlade s požiadavkami povereného stavbyvedúceho.
  3. Objednávateľ sa zaväzuje zabezpečiť, aby Zhotoviteľ na realizáciu činností podľa tejto Zmluvy mal na Stavenisku k dispozícii koridor so šírkou 6m tak, že v tomto koridore bude vylúčená akákoľvek doprava a premávka a tento koridor musí umožňovať bezpečnú realizáciu montáže plynárenských zariadení a ďalších činností v zmysle tejto Zmluvy, ak nie je v Prílohe č. 2 uvedené inak.
  4. Ak z Prílohy č. 2 Zmluvy vyplýva, že zemné práce vykonáva Objednávateľ, Objednávateľ odovzdá Zhotoviteľovi výkopy a montážne jamy pripravené v zmysle Právnych predpisov, technických noriem a TPP na vykonanie montážnych prác, o čom zmluvné strany spíšu písomný záznam. Objednávateľ zabezpečí, aby sa vo výkope počas montážnych prác a ďalších činností podľa tejto Zmluvy nerealizovali žiadne ďalšie činnosti.
  5. Ak z Prílohy č. 2 Zmluvy vyplýva, že zemné práce vykonáva Objednávateľ, Objednávateľ sa v prípade, že výkopy, montážne jamy (prípadne obsyp a/alebo podsyp a/alebo, spätné zásypy ak sú taktiež vykonávané Objednávateľom) a ďalšie vykonané zemné a výkopové práce nebudú mať parametre v zmysle Projektovej dokumentácie a/alebo Právnych predpisov, technických noriem a TPP, zaväzuje zabezpečiť odstránenie týchto nedostatkov bezodkladne, najneskôr do 24 hodín od výzvy Zhotoviteľa, pričom o každý aj začatý deň počas ktorého tieto nedostatky nie sú odstránené ako aj každý aj začatý deň ich odstraňovania predlžuje lehota na vykonanie Diela v súlade s bodom 3.14 Zmluvy.
  6. Objednávateľ je zodpovedný za vhodnosť a dostupnosť prístupových ciest na Stavenisko. Náklady spôsobené nevhodnosťou, nedostatočnosťou alebo nedostupnosťou prístupových ciest na Stavenisko znáša Objednávateľ.
  7. Zhotoviteľ sa zaväzuje poskytovať súčinnosť Objednávateľovi pri jeho rokovaniach s Príslušnými orgánmi a/alebo inými osobami určenými Objednávateľom, ak tieto súvisia s Dielom. O poskytnutie súčinnosti v zmysle tohto bodu Zmluvy Objednávateľ požiada Zhotoviteľa písomne, pričom v písomnej žiadosti uvedie rozsah a obsah potrebnej súčinnosti.
  8. V prípade, že na Stavenisku bude prebiehať realizácia aj iných stavieb a/alebo činností inými zhotoviteľmi Objednávateľa/Investora Projektu, najmä, nie však výlučne vtedy, ak je Dielo súčasťou Projektu, Objednávateľ je povinný zamedziť prístup nepovolaných osôb na Stavenisko v čase vykonávania Diela v súlade s požiadavkami povereného stavbyvedúceho.
  9. Zhotoviteľ je povinný zabezpečiť v čase vykonávania prác na Stavenisku prítomnosť zodpovedného zástupcu.
  10. Projektová dokumentácia má charakter autorského diela podľa § 3 Autorského zákona a Objednávateľ v tejto súvislosti vyhlasuje, že jej použitím v rozsahu, spôsobom a na účel predpokladaný touto Zmluvou Zhotoviteľ neporušuje autorské práva.

**Článok 3.**

**Miesto plnenia, odovzdanie Staveniska, lehoty plnenia**

1. Stavebná časť Diela sa zhotovuje na Stavenisku, ktorého špecifikácia je uvedená v Podkladoch. Miesto vypracovávania Dokumentácie zabezpečuje a určuje Zhotoviteľ. Miesto realizácie Súvisiacich činností vyplýva z charakteru vykonávaných činností v zmysle špecifikácie podľa Zmluvy.

**Odovzdanie a prevzatie Staveniska**

1. Predpokladaný termín odovzdania Staveniska je pre jednotlivé stavebné objekty Diela/Dielo uvedený nižšie,

pričom však pre prevzatie (prvého) stavebného objektu (a každého ďalšieho) platí, že tento bude prevzatý, ak

budú v termínoch podľa Zmluvy do 2 týždňov odo dňa objednania Materiálu Zhotoviteľom, pričom platí, že Zhotoviteľ je povinný objednať Materiál do 5 dní odo dňa splnenia nasledovných podmienok:

1. predloženie Bankovej záruky podľa bodu 5.14 a nasl. Zmluvy,
2. uzavretie Zmluvy o preložke (ak nebola uzavretá ku dňu podpisu Zmluvy) a nadobudnutie jej účinnosti ak tento deň nie je totožný s dňom uzavretia a
3. nadobudnutie právoplatnosti Stavebného povolenia a  (ak Stavebné povolenie nenadobudlo právoplatnosť ku dňu podpisu Zmluvy) a
4. poskytnutie potrebnej súčinnosti Objednávateľa, najmä nie však výlučne v zmysle bodu 1.9 Prílohy č. 2 Zmluvy.

Predpokladané odovzdanie a prevzatie Staveniska pre jednotlivé stavebné objekty Diela/Dielo:

- .....................kalendárny týždeň roka 2024

Splnenie skutočností predpokladaných v bodoch i. a ii. je povinný Objednávateľ Zhotoviteľovi preukázať a písomne oznámiť. Pre vylúčenie pochybností sa uvádza, že v prípade, že tieto povinnosti nebudú splnené, Zhotoviteľ je oprávnený, nie však povinný Stavenisko prevziať.

1. Objednávateľ je povinný zabezpečiť stavebnú pripravenosť Staveniska, vrátane odstránenia prípadných násypov a pod., pričom bližšia špecifikácia môže byť uvedená v Prílohe č. 2 Zmluvy. Objednávateľ je taktiež v rámci Staveniska povinný zabezpečiť priestor, na ktorý bude možné zložiť Materiál, ako aj veci, materiál a/alebo technologické zariadenia, ktoré má podľa Zmluvy obstarať Objednávateľ/Investor Projektu. V prípade, že tieto povinnosti Objednávateľa nebudú splnené, Zhotoviteľ je oprávnený, nie však povinný Stavenisko prevziať.
2. Objednávateľ vyzve Zhotoviteľa na prevzatie Staveniska najneskôr 5 pracovných dní vopred, tak, aby k nemu došlo v termíne v zmysle bodu 3.2 Zmluvy, pričom predpokladom prevzatia Staveniska zo strany Zhotoviteľa je i. splnenie podmienok podľa bodu 3.2 Zmluvy; ii. nadobudnutie právoplatnosti Rozkopávkového povolenia ak je Rozkopávkové povolenie na realizáciu príslušného stavebného objektu potrebné; ii. odovzdanie Projektovej dokumentácie a kladného odborného stanoviska vydaného k nej zo strany Technická inšpekcia, a.s. Zhotoviteľovi. V prípade, že tieto predpoklady nebudú splnené, Zhotoviteľ Stavenisko neprevezme.
3. Zhotoviteľ je oprávnený navrhnúť odovzdanie Staveniska v skoršom termíne, najmä, nie však výlučne v prípade skoršieho obstarania Materiálu.
4. Ak Zhotoviteľ Stavenisko neprevezme, alebo v prípade, že Objednávateľ Stavenisko neodovzdá v termíne predpokladanom v bode 3.2 Zmluvy, zmluvné strany sa dohodnú na posune termínu odovzdania Staveniska. Pre vylúčenie pochybností sa uvádza, že dohoda o posune termínu odovzdania Staveniska nemusí mať formu dodatku k Zmluve, avšak musí byť uskutočnená v písomnej forme (najmä, nie však výlučne elektronicky, doručením vzájomných e-mailov Oprávnených osôb vo veciach zmluvných, z obsahu ktorých bude zrejmé, že Zhotoviteľ navrhovaný termín odovzdania Staveniska akceptoval). Posun termínu odovzdania Staveniska nesmie (pre ktorýkoľvek stavebný objekt) presiahnuť dobu 2 mesiacov odo dňa posledného pracovného dňa kalendárneho týždňa predpokladaného termínu odovzdania Staveniska v zmysle bodu 3.2 Zmluvy. V prípade, že k odovzdaniu a prevzatiu Staveniska nedôjde z dôvodov na strane Objednávateľa (za ktoré sa na základe dohody zmluvných strán považuje aj prípad, že Stavebné povolenie nenadobudne právoplatnosť alebo nebola uzavretá a účinná Zmluva o preložke) a nedôjde ani k dohode ohľadom posunu termínu odovzdania Staveniska, Zhotoviteľ je oprávnený od Zmluvy odstúpiť. V prípade, že k odovzdaniu a prevzatiu Staveniska nedôjde z dôvodov na strane Objednávateľa (za ktoré sa na základe dohody zmluvných strán považuje aj prípad, že Stavebné povolenie nenadobudne právoplatnosť alebo nebola uzavretá a účinná Zmluva o preložke) Objednávateľ zodpovedá Zhotoviteľovi za škodu, ktorá mu vznikla. Objednávateľ je ďalej povinný znášať náklady za skladovanie obstaraného Materiálu, a to počas doby od uplynutia posledného pracovného dňa kalendárneho týždňa predpokladaného termínu odovzdania Staveniska podľa bodu 3.2 Zmluvy do dňa prvého pracovného dňa kalendárneho týždňa alebo konkrétneho dňa dohodnutého ako posunutý termín odovzdania Staveniska podľa tohto bodu, alebo do dňa zániku tejto Zmluvy, pričom nárok si Zhotoviteľ môže uplatniť aj formou vystavenia faktúry.
5. Ak deň odovzdania Staveniska Zhotoviteľovi pripadne na Zimné obdobie, zmluvné strany sa dohodli, že Stavenisko bude Zhotoviteľovi odovzdané tak, aby Zhotoviteľ mohol začať zhotovovať Stavbu bezodkladne po uplynutí Zimného obdobia, ak sa zmluvné strany najmä, nie však výlučne, v prípade priaznivých klimatických podmienok písomne nedohodnú inak.
6. O odovzdaní Staveniska sa spíše písomný záznam a odovzdanie Staveniska Zhotoviteľovi sa taktiež zaznamená v Stavebnom denníku.

**Lehoty plnenia**

1. Zhotoviteľ sa pre jednotlivé stavebné objekty Diela zaväzuje:

* zhotoviť (ukončiť realizáciu prác) časť Diela, ktorá zodpovedá prácam do Ostrého prepoja (vrátane zabezpečenia Úradnej skúšky a vypracovaniu časti Dokumentácie vyžadovanej k Ostrému prepoju zo strany Prevádzkovateľa distribučnej siete a časti Dokumentácie potrebnej pre zabezpečenie vydania Kolaudačného rozhodnutia (ak nie je v Zmluve o preložke dohodnuté inak, t.j. ak má byť Kolaudačné rozhodnutie zabezpečené pred Ostrým prepojom)

do 6 týždňov

odo dňa odovzdania Staveniska;

* zhotoviť (ukončiť realizáciu prác) Dielo ako celok (t.j. najmä Ostrý prepoj, uvedenie Preloženého PZ do prevádzky, odpojenie Pôvodného PZ od distribučnej siete a spätné úpravy terénov a povrchov)

do 3 týždňov

odo dňa zhotovenia (ukončenia realizácie prác) časti Diela, ktorá zodpovedá prácam do Ostrého prepoja a splnenia povinností Investora projektu v zmysle Zmluvy o preložke, t.j.

* + 1. doručenia právoplatného Kolaudačné rozhodnutie, alebo so súhlasom Prevádzkovateľa distribučnej siete povolenie na predčasné užívanie stavby – Stavebnej časti Diela alebo rozhodnutie o dočasnom užívaní stavby – Stavebnej časti Diela v skúšobnej prevádzke (ak nie je v Zmluve o preložke dohodnuté inak),  a
    2. preukázania vzniku vecných bremien v prospech Prevádzkovateľa distribučnej siete na všetkých pozemkoch dotknutých Preloženým PZ (ak nie je v Zmluve o preložke dohodnuté inak),

resp. splnenia iných podmienok v zmysle Zmluvy o preložke, o ktorých sa Zhotoviteľ zaväzuje Objednávateľa informovať do jedného dňa odo dňa účinnosti predmetných podmienok; a tiež odo dňa

* + 1. preukázania platnosti Bankovej záruky v trvaní v súlade s bodom 5.15 tejto Zmluvy. Resp. pre vylúčenie pochybností sa uvádza, že pred začatím vykonávania tejto časti Diela musí byť zo strany Objednávateľa predložená Banková záruka tak, aby jej trvanie bolo v súlade s bodom 5.15 tejto Zmluvy;

* vykonať Dielo (odovzdať, vrátane Dokumentácie, v súlade s bodom 4.5 a nasl. Zmluvy).

do 4 týždňov

odo dňa zhotovenia časti Diela – príslušných stavebných objektov/u ako celku.

1. Do lehoty na vykonanie Diela sa nezapočítava doba trvania Zimného obdobia, s výnimkou prípadu, ak ide o práce pred Ostrým prepojom a príslušné technické normy a TPP umožňujú, s ohľadom na klimatické podmienky, vykonávať Dielo.
2. Zhotoviteľ je oprávnený vykonať Dielo pred dojednaným časom, resp. je oprávnený odovzdať Dielo Objednávateľovi pred lehotou na vykonanie Diela a Objednávateľ je povinný Dielo prevziať.

**Harmonogram**

1. Zhotoviteľ sa zaväzuje do 3 pracovných dní odo dňa odovzdania Staveniska vypracovať a predložiť Objednávateľovi Harmonogram vykonávania Diela (doručením e-mailu Oprávnenej osobe vo veciach zmluvných), ak o to pri odovzdaní Staveniska Objednávateľ požiada (najmä, nie však výlučne ak je Dielo súčasťou Projektu). Objednávateľ je povinný schváliť Harmonogram do 3 dní od jeho predloženia, inak sa má za to, že Harmonogram schválil. Harmonogram sa stáva súčasťou Zmluvy ako Príloha č. 3 Zmluvy. Ak bol Harmonogram spracovaný, Zhotoviteľ je taktiež povinný bezodkladne upraviť a predložiť Objednávateľovi aktualizáciu Harmonogramu, aj vtedy, ak potreba zmeny Harmonogramu vyplynie z Rozhodnutí Príslušných orgánov a ostatných osôb, alebo ak o to Objednávateľ požiada, alebo ak dôjde k predĺženiu lehôt na vykonanie Diela v zmysle bodov 3.14 a nasl. Zmluvy alebo na základe písomnej dohody zmluvných strán, resp. ak potreba zmeny Harmonogramu vyplynie z iných relevantných skutočností. Upravený Harmonogram sa jeho schválením Objednávateľom stáva súčasťou Prílohy č. 3 Zmluvy.
2. Harmonogram možno meniť písomnou dohodou zmluvných strán po predložení stanoviska Oprávnených osôb vo veciach technických dohodou Oprávnených osôb vo veciach zmluvných.

**Predĺženie lehoty na vykonanie Diela**

1. Lehota na zhotovenie/vykonanie Diela resp. časti Diela **sa automaticky predlžuje** o dobu:
   1. počas ktorej bol v omeškaní Objednávateľ (vrátane splnenia povinnosti zabezpečiť Rozhodnutia Príslušných orgánov a ostatných osôb v zmysle Zmluvy),
   2. prerušenia vykonávania Diela z dôvodov na strane Objednávateľa,
   3. trvania akéhokoľvek oneskorenia, prekážky alebo opatrenia, ktoré boli spôsobené Objednávateľom, jeho subdodávateľmi alebo inými zmluvnými partnermi,
   4. trvania okolností vylučujúcich zodpovednosť.

Týmto nie sú dotknuté iné ustanovenia Zmluvy o predĺžení lehoty na vykonanie Diela.

1. Zhotoviteľ bude mať **nárok na predĺženie lehôt** na zhotovenie/vykonanie Diela do tej miery, v akej je (alebo bude) dokončenie Diela pre účely jeho prevzatia oneskorené z niektorých nasledujúcich dôvodov:
   * 1. realizácia Dodatočných prác,
     2. geologický, archeologický alebo obdobný výskum na Stavenisku alebo s vplyvom na Stavenisko a možnosť zhotovovať Dielo v zmysle Zmluvy,
     3. mimoriadne nepriaznivé klimatické podmienky,
     4. rozhodnutie Prevádzkovateľa distribučnej siete o nemožnosti vykonať v Zimnom období Ostrý prepoj;

Ak sa Zhotoviteľ domnieva, že má nárok na predĺženie lehôt na zhotovenie/vykonanie Diela, písomne to oznámi Objednávateľovi spolu s popisom dôvodov, udalostí, skutočností alebo okolností odôvodňujúcich takýto nárok aj s odkazom na príslušné ustanovenie Zmluvy. Zhotoviteľ v takomto oznámení zároveň uvedie primeranú dobu, o ktorú sa má podľa jeho uváženia termín plnenia predĺžiť, okrem prípadov, ak z objektívnych príčin nie je možné túto dobu určiť. Objednávateľ je povinný písomne oznámiť Zhotoviteľovi schválenie, resp. neschválenie predĺženia lehôt na vykonanie Diela do 10 pracovných dní odo dňa doručenia požiadavky Zhotoviteľa na predĺženie lehôt na vykonanie Diela, pričom neschválenie je povinný v písomnom vyjadrení riadne odôvodniť. inak (ak neoznámi schválenie alebo riadneho neodôvodní neschválenie) sa má za to, že predĺženie lehôt na vykonanie Diela bolo schválené Lehoty na zhotovenie/vykonanie Diela sa predlžujú o dobu určenú v zmysle tohto bodu. Na konanie v zmysle tohto bodu sú oprávnené Oprávnené osoby vo veciach zmluvných. Týmto nie sú dotknuté iné ustanovenia Zmluvy o predĺžení lehoty na vykonanie Diela.

**Prerušenie vykonávania Diela**

1. Objednávateľ môže Zhotoviteľovi vydať písomný Pokyn, aby pozastavil vykonávanie Diela alebo jeho časti, v prípade, že bolo pozastavené vykonávanie Projektu alebo jeho časti (prerušenie vykonávania Diela z dôvodov na strane Objednávateľa). V takom prípade je Zhotoviteľ povinný prerušiť vykonávanie Diela alebo jeho časti na dobu uvedenú v Pokyne. Objednávateľ je povinný Zhotoviteľa priebežne informovať o prípadnej zmene doby prerušenia vykonávania Diela.
2. V prípade prerušenia vykonávania Diela z dôvodov na strane Objednávateľa, Zhotoviteľ nie je povinný, avšak je oprávnený, i) v prípade, že doba prerušenia vykonávania Diela rozumne neodôvodňuje ich odstránenie zo Staveniska po dobu prerušenia vykonávania Diela, alebo ii) na žiadosť Objednávateľa, iii) Zhotoviteľovi by odstránením zo Staveniska vznikli dodatočné náklady, iv) podľa svojho uváženia; ponechať Materiál, svoje veci, strojné mechanizmy a/alebo iné zariadenia na Stavenisku a udržiavať ich v pohotovosti (ďalej len „**Pohotovosť zariadení**“).
3. V prípade prerušenia vykonávania Diela a) z dôvodov v zmysle bodu 3.17 Zmluvy alebo b) akýchkoľvek iných dôvodov trvajúcich dlhšie ako 21 dní, ktoré nie sú na strane Zhotoviteľa (okrem okolností vylučujúcich zodpovednosť a okrem prerušenia prác v Zimnom období) má Zhotoviteľ nárok na:
4. zaplatenie časti Ceny Diela určenej podľa toho, v akom štádiu vykonávania Diela došlo k prerušeniu vykonávania Diela, a to:
5. 60 % Ceny Diela v prípade, že k prerušeniu došlo v 1. štádiu vykonávania Diela, pričom 1. štádium na tieto účely zahŕňa vykonávanie všetkých prípravných prác až po začatie vykonávania zemných prác,
6. 70 % Ceny Diela v prípade, že k prerušeniu došlo v 2. štádiu vykonávania Diela, pričom 2. štádium na tieto účely zahŕňa vykonávanie zemných prác, a to akejkoľvek ich časti (bez vykonania akejkoľvek časti montážnych prác),
7. 80 % Ceny Diela v prípade, že k prerušeniu došlo v 3. štádiu vykonávania Diela, pričom 3. štádium na tieto účely zahŕňa vykonávanie montážnych prác na Preloženom PZ,
8. 100 % Ceny Diela v prípade, že k prerušeniu došlo v 4. štádiu vykonávania Diela, pričom 4. štádium na tieto účely zahŕňa vykonávanie Ostrého prepoja a všetky ďalšie práce nasledujúce po Ostrom prepoji,

pričom nárok si Zhotoviteľ môže uplatniť aj formou vystavenia faktúry.

1. zaplatenie prestojov vo výške:
2. 600,- EUR za každý deň Prestoja pokiaľ, Zhotoviteľ nebude v tento deň udržiavať Pohotovosť zariadení, alebo
3. 1000,- EUR za každý deň Prestoja, pokiaľ bude Zhotoviteľ v tento deň udržiavať aj Pohotovosť zariadení podľa bodu 3.17 i) – iii) Zmluvy,

pričom nárok si Zhotoviteľ môže uplatniť aj formou vystavenia faktúry.

1. V prípade, že prerušenie vykonávania Diela z dôvodov na strane Objednávateľa trvá 2 mesiace s výnimkou Zimného obdobia, počas ktorého nebude možné v zmysle technických noriem a/alebo TPP, s ohľadom na klimatické podmienky vykonávať Dielo, Zhotoviteľ môže Objednávateľa písomne požiadať o povolenie pokračovať. V prípade, že Objednávateľ nedá povolenie v zmysle predchádzajúcej vety do 30 dní po tom, čo bol o to požiadaný, Zhotoviteľ má právo odstúpiť od Zmluvy.

**Článok 4.**

**Vlastnícke právo, nebezpečenstvo škody, odovzdanie a prevzatie Diela**

1. Nebezpečenstvo škody na Diele/Hlavnej časti Diela, ako aj na Materiáli, znáša Zhotoviteľ až do času protokolárneho odovzdania a prevzatia Diela/Hlavnej časti Diela, alebo jeho/jej časti spôsobilej samostatného prevzatia v zmysle Zmluvy, alebo písomnej dohody zmluvných strán, Objednávateľovi/Prevádzkovateľovi distribučnej siete.
2. Zmluvné strany vyjadrujú svoje porozumenie, že v zmysle ustanovenia § 81 Zákona o energetike sa vlastnícke právo plynárenského zariadenia nemení a že vykonaním Ostrého Prepoja sa Preložené PZ stáva súčasťou distribučnej siete a vlastníkom Preloženého PZ je v zmysle § 81 ods. 2 Zákona o energetike Prevádzkovateľ distribučnej siete, čo zúčastnené strany potvrdia podpisom Preberacích protokolov v zmysle tejto Zmluvy a v prípade, že Dielo je súčasťou Projektu, ktorý je v zmysle Právnych predpisov považovaný za verejnú prácu aj v preberacom protokole verejnej práce.
3. Dielo je vykonané jeho odovzdaním Objednávateľovi, resp. Hlavná časť Diela je vykonaná jeho odovzdaním Prevádzkovateľovi distribučnej siete.
4. Zhotoviteľ sa zaväzuje Objednávateľa a v prípade Hlavnej časti Diela Prevádzkovateľa distribučnej siete písomne vyzvať na prevzatie Diela/Hlavnej časti Diela (alebo jeho/jej časti spôsobilej samostatného prevzatia v zmysle Zmluvy alebo písomnej dohody zmluvných strán) najmenej 5 pracovných dní pred termínom, kedy bude Dielo/Hlavná časť Diela spôsobilé/á na odovzdanie a prevzatie. V prípade Hlavnej časti Diela je Zhotoviteľ povinný vyzvať Objednávateľa na účasť na preberacom konaní Hlavnej časti diela v termíne podľa prvej vety tohto bodu Zmluvy. Objednávateľ je povinný zúčastniť sa preberacieho konania (Diela/ Hlavnej časti Diela) v termíne v zmysle výzvy Zhotoviteľa podľa prvej vety tohto bodu Zmluvy a Objednávateľ je taktiež povinný zabezpečiť účasť Investora projektu na preberacom konaní, ak je to osoba rôzna od Objednávateľa.
5. Spolu s výzvou na prevzatie Diela/Hlavnej časti Diela v zmysle predchádzajúceho bodu Zhotoviteľ predloží:
6. fotokópiu stavebného denníka;
7. dokumenty v zmysle bodu 2.6 ii. až v. Zmluvy;
8. iné informácie, doklady a dokumenty požadované v Zmluve a/alebo Prílohe č. 2 Zmluvy;

ak tieto ešte neboli odovzdané Prevádzkovateľovi distribučnej siete v rámci povoľovania vykonania Ostrého prepoja alebo Objednávateľovi pre účely vydania Kolaudačného rozhodnutia a/alebo povolenia na predčasné užívanie stavby – Stavebnej časti Diela alebo rozhodnutia o dočasnom užívaní stavby – Stavebnej časti Diela v skúšobnej prevádzke.

1. O odovzdaní a prevzatí Hlavnej časti Diela (alebo jej časti spôsobilej samostatného prevzatia v zmysle Zmluvy alebo písomnej dohody zmluvných strán) sa po vykonaní Ostrého prepoja spíše troj/viacstranný Preberací protokol, vyhotovený zo strany Zhotoviteľa a ktorý podpíšu Objednávateľ, ktorý svojim podpisom potvrdzuje splnenie tejto časti záväzku Zhotoviteľa zo Zmluvy, Zhotoviteľ a Prevádzkovateľ distribučnej siete. O odovzdaní a prevzatí Ostatných častí Diela sa spíše dvojstranný/viacstranný Preberací protokol, a ktorý podpíšu Objednávateľ a Zhotoviteľ. Návrh tak troj/viacstranného ako aj dvojstranného Preberacieho protokolu pripraví Zhotoviteľ, a bude obsahovať stručný popis Diela, potvrdenie o  vykonaní predpísaných skúšok, čitateľné mená a podpisy podpisujúcich osôb, dátum odovzdania a prevzatia, troj/viacstraný preberací protokol bude obsahovať aj postúpenie práv zo zodpovednosti Zhotoviteľa za vady a zo záruky za akosť Prevádzkovateľovi distribučnej siete v súlade s bodom 7.4 Zmluvy. Návrh preberacieho protokolu o odovzdaní a prevzatí verejnej práce, ak je Dielo súčasťou Projektu, ktorý je v zmysle Právnych predpisov považovaný za verejnú prácu pripraví Objednávateľ/ Investor projektu a Objednávateľ doručí Zhotoviteľovi v dostatočnom predstihu na vyjadrenie.
2. V prípade, že má Dielo pri preberaní zjavné vady, alebo doklady, ktoré majú byť s Dielom odovzdané nie sú kompletné, je Objednávateľ/Prevádzkovateľ distribučnej siete oprávnený odmietnuť prevzatie Diela/Hlavnej časti Diela. O odmietnutí prevzatia Diela/Hlavnej časti Diela s popisom vád, ktoré boli dôvodom na odmietnutie prevzatia sa spíše písomný záznam, inak sa má za to, že Dielo/Hlavná časť Diela v čase odovzdávania nemalo žiadne zjavné vady.
3. V prípade, že Objednávateľ/Prevádzkovateľ distribučnej siete prevezme Dielo/Hlavnú časť Diela s vadami (prevzatie Diela/Hlavnej časti Diela s výhradou, najmä vtedy, ak ide o drobné vady a nedorobky, ktoré neznižujú hodnotu alebo spôsobilosť Diela/Hlavnej časti Diela na použitie), budú vady popísané v Preberacom protokole s určením termínu na odstránenie vád. O odstránení vád uvedených v Preberacom protokole Zhotoviteľ písomne informuje Objednávateľa/Prevádzkovateľa distribučnej siete v Oznámení o odstránení vád. Následne Objednávateľ/Prevádzkovateľ distribučnej siete vydá vyhlásenie (vyhlási zrušenie výhrady). V prípade, že Objednávateľ/Prevádzkovateľ distribučnej siete nevydá vyhlásenie o zrušení výhrady alebo vyhlásenie, že vady dôvodne nepovažuje za odstránené do 10 pracovných dní odkedy mu bolo doručené Oznámenie o odstránení vád, uplynutím tejto lehoty sa vady považujú za odstránené.
4. V prípade, že Objednávateľ bez závažného dôvodu odmieta Dielo prevziať alebo bez závažného dôvodu odmieta podpísať Preberací protokol (tak dvojstranný ako aj troj/viacstranný) alebo sa bez vopred zaslaného písomného ospravedlnenia nedostaví na preberacie konanie v termíne podľa bodu 4.4 Zmluvy, márnym uplynutím lehoty 3 pracovných dní od termínu preberacieho konania podľa bodu 4.4 Zmluvy sa Dielo považuje za odovzdané riadne a včas; v prípade Hlavnej časti Diela sa má za to, že Objednávateľ potvrdil splnenie tejto časti záväzku zo Zmluvy.
5. V prípade, že sa Objednávateľ ospravedlní z neúčasti na preberacom konaní viac ako dvakrát, takéto ospravedlnenie sa bude považovať za neúčinné a márnym uplynutím lehoty 3 pracovných dní od termínu, ktorý mal byť termínom preberacieho konania podľa poslednej výzvy Zhotoviteľa, sa Dielo považuje za odovzdané riadne a včas; v prípade Hlavnej časti Diela sa má za to, že Objednávateľ potvrdil splnenie tejto časti záväzku zo Zmluvy.
6. Najneskôr do 3 pracovných dní odo dňa vydania posledného Preberacieho protokolu, resp. Preberacieho protokolu na prevzatie Diela ako celku, Zhotoviteľ odstráni zo Staveniska všetko vybavenie Zhotoviteľa, nadbytočný Materiál, sutiny, stavebný odpad a dočasné objekty, konštrukcie a zariadenia. Zhotoviteľ uvedie Stavenisko do stavu vyplývajúceho z Podkladov a/alebo zo Zmluvy a zanechá Stavenisko v čistom a bezpečnom stave. Zhotoviteľ je oprávnený ponechať na mieste určenom Objednávateľom taký Materiál a vybavenie Zhotoviteľa, ktoré je potrebné na splnenie povinností Zhotoviteľa podľa Zmluvy.

**Článok 5.**

**Cena Diela a platobné podmienky**

**Cena Diela**

* 1. Zmluvné strany sa dohodli, že cena za riadne vykonanie Diela dohodnutá v súlade s Právnymi predpismi (resp. v súlade so zákonom č. 18/1996 Z. z. o cenách v znení neskorších predpisov a vykonávacej vyhlášky k tomuto zákonu č. 87/1996 Z. z.) je stanovená ako pevná cena, a je:

.......................... EUR bez DPH

(ďalej len „**Cena Diela**“)

* 1. K Cene Diela Zhotoviteľ uplatní daň z pridanej hodnoty (DPH) v zmysle Právnych predpisov.
  2. Pre vylúčenie pochybností sa uvádza, že odplata za výkon všetkých činností podľa tejto Zmluvy je súčasťou Ceny Diela, okrem nákladov na zabezpečenie prepravy, zhromažďovania, zhodnotenia a/alebo zneškodnenia kontaminovanej zeminy alebo iného nebezpečného odpadu, ktoré sú považované za Dodatočné práce s výnimkou prípadu ak kontamináciu spôsobí Zhotoviteľ.

**Zvýšenie/zníženie Ceny Diela**

* 1. Zmluvné strany sa dohodli, že výsledná Cena Diela sa znižuje o sumu zodpovedajúcu Menej prácam a zvyšuje o sumu zodpovedajúcu Dodatočným prácam. Pre tieto účely sa na ocenenie Menej prác použije Cenník ODIS platný v čase vypracovania Súpisu prác. Na ocenenie Dodatočných prác sa použije Cenník ODIS platný v čase vypracovania Súpisu prác, pričom jednotlivé položky budú navýšené o 10%. V prípade prác a/alebo Materiálu, ktoré nie sú uvedené v Cenníku ODIS platnom v čase vypracovania Súpisu prác, ocenenie Menej prác/Dodatočných prác bude vychádzať z priemernej ceny na relevantnom trhu.

**Spôsob fakturácie**

* 1. Okrem náležitostí v zmysle Právnych predpisov musí faktúra obsahovať:

1. označenie faktúra - daňový doklad a jej číslo,
2. obchodné meno a adresu sídla Objednávateľa a Zhotoviteľa a adresu, na ktorú má byť faktúra zaslaná, IČO, DIČ a IČ DPH Objednávateľa a Zhotoviteľa,
3. v prípade, že Zhotoviteľ nie je platiteľom DPH, poznámku o tejto skutočnosti,
4. číslo Zmluvy a označenie Diela a jeho časti,
5. označenie banky a číslo účtu (vrátane IBAN a BIC) Zhotoviteľa, v prospech ktorého sa má platiť,
6. deň vystavenia a lehotu jej splatnosti,
7. výšku fakturovanej čiastky bez DPH, výšku DPH v eurách, prípadne informáciu o prenesení daňovej povinnosti
8. náležitosti pre účely dane z pridanej hodnoty, najmä dátum zdaniteľného plnenia,
   1. V prípade, že záverečná faktúra nebude obsahovať náležitosti podľa bodu 5.5 alebo podľa Právnych predpisov, alebo neboli k faktúre pripojené požadované prílohy, je takýto daňový doklad Objednávateľ oprávnený vrátiť Zhotoviteľovi na prepracovanie s tým, že nová lehota splatnosti začne plynúť dňom doručenia riadne opravenej faktúry.
   2. Zhotoviteľ je oprávnený postúpiť alebo založiť pohľadávky a iné práva vyplývajúce z tejto Zmluvy voči Objednávateľovi iba po predchádzajúcom písomnom súhlase Objednávateľa.
   3. Zhotoviteľ je oprávnený použiť pohľadávky vyplývajúce z tejto Zmluvy voči Objednávateľovi ako záloh alebo pre iné zabezpečenie svojich záväzkov voči tretej osobe len po predchádzajúcom písomnom súhlase Objednávateľa.
   4. Nárok na zaplatenie Ceny Diela Zhotoviteľovi vzniká priebežne počas zhotovovania Diela, na základe Zhotoviteľom vystavených čiastkových faktúr, ktoré je Zhotoviteľ oprávnený vystaviť ako ktorúkoľvek faktúru z nižšie uvedených:

|  |  |  |
| --- | --- | --- |
| **Stavebný objekt** |  |  |
|  |  |  |
| faktúru vo výške 60% Ceny Diela daného stavebného objektu po prevzatí Staveniska | | .................... EUR |
| faktúru vo výške 30% Ceny Diela pred prepojom Diela na distribučnú sieť Prevádzkovateľa distribučnej siete (Ostrým prepojom) po predložení osvedčenia o Úradnej skúške, pričom uvedený doklad alebo jeho kópiu Zhotoviteľ pripojí k faktúre | | .................... EUR |
| faktúru vo výške 10% Ceny Diela po Ostrom prepoji. K faktúre Zhotoviteľ pripojí potvrdenie Prevádzkovateľa distribučnej siete o zrealizovaní Ostrého prepoja | | .................... EUR |

* 1. Pre vylúčenie pochybností sa uvádza, že Zhotoviteľ nie je povinný, ale len oprávnený vystaviť čiastkové faktúry. Zhotoviteľ má taktiež právo vystaviť len konečnú faktúru po vykonaní Diela, a to do 15 dní odo dňa vykonania Diela.

**Lehoty splatnosti faktúr**

* 1. Lehota splatnosti faktúr vystavených Zhotoviteľom je 30 dní odo dňa ich vystavenia, ak nie je v Zmluve uvedené inak.
  2. Úhrada faktúr bude vykonaná bezhotovostným bankovým prevodom v mene euro na účet Zhotoviteľa uvedený na faktúre. Za deň splnenia peňažného záväzku Objednávateľa sa považuje deň pripísania dlžnej sumy na účet Zhotoviteľa.
  3. Ku konečnej/vyúčtovacej faktúre bude priložená kópia Preberacieho protokolu a tiež Súpis prác potvrdený Objednávateľom, ak bol v zmysle tejto Zmluvy vyhotovený. Zhotoviteľ vystaví konečnú faktúru do 15 dní odo dňa vykonania Diela alebo odo dňa ukončenia Zmluvy.

**Zabezpečenie nároku Zhotoviteľa na zaplatenie Ceny Diela**

* 1. Nárok Zhotoviteľa na zaplatenie Ceny Diela (časti Ceny Diela v zmysle bodu 5.9 Zmluvy), ako aj nároky v zmysle bodu 3.18 Zmluvy budú zabezpečené predložením zábezpeky vo forme bankovej záruky vystavenej na sumu vo výške 100% Ceny Diela. Bankovú záruku Objednávateľa je Objednávateľ povinný Zhotoviteľovi predložiť do 5 dní po uzavretí Zmluvy, pričom do momentu preloženia bankovej záruky Zhotoviteľovi, nemá Zhotoviteľ povinnosť začať s realizáciou Diela. Zhotoviteľ je na základe písomnej výzvy Objednávateľa povinný po uhradení jednotlivých platieb podľa bodu 5.9 tejto Zmluvy vydať potvrdenie so súhlasom na zníženie hodnoty Bankovej záruky o zaplatenú hodnotu (ďalej len „**Banková záruka Objednávateľa**“).
  2. Banková záruka Objednávateľa musí byť

bezpodmienečná a neodvolateľná, splatná na prvé požiadanie;

vystavená renomovanou slovenskou bankou alebo pobočkou zahraničnej banky na Slovensku podľa Právnych predpisov (Slovenskej republiky);

platná a účinná po celú dobu trvania Zmluvy, minimálne však po dobu 30 dní odo dňa splatnosti Ceny Diela v zmysle konečnej/vyúčtovacej faktúry podľa tejto Zmluvy;

na základe ktorej banka Zhotoviteľovi v právnom postavení beneficienta uvoľní na základe písomnej výzvy Zhotoviteľa prostriedky v požadovanej výške (aj po častiach) až do výšky podľa predchádzajúceho bodu na bankový účet Zhotoviteľa uvedený v písomnej výzve, v ktorej Zhotoviteľ vyhlási, že Objednávateľ neuhradil faktúru (alebo jej časť) v lehote jej splatnosti alebo inú sumu v zmysle predchádzajúceho bodu na základe výzvy Zhotoviteľa, pričom takúto výzvu a) nie je potrebné dokladať žiadnymi prílohami, alebo b) prílohu tejto výzvy bude tvoriť kópia faktúr/y alebo výzvy/výziev vystavených Zhotoviteľom zaslaných na úhradu Objednávateľovi na akúkoľvek sumu podľa predchádzajúceho bodu Zmluvy.

* 1. Zhotoviteľ je povinný riadne a včas si plniť svoje finančné záväzky voči podzhotoviteľom alebo dodávateľom. Zhotoviteľ je povinný oznámiť Investorovi Projektu prípadné neplnenie si finančných záväzkov Objednávateľa voči Zhotoviteľovi. Pokiaľ sa Zhotoviteľ v súvislosti s vykonaním Diela dostane do omeškania s plnením svojich finančných záväzkov voči podzhotoviteľom alebo dodávateľom, na zaplatenie ktorých vznikol podzhotoviteľom alebo dodávateľom v súlade s uzavretou zmluvou nárok (ďalej len „Záväzok voči podzhotoviteľovi“) o viac ako 30 dní, Objednávateľ je oprávnený, nie však povinný, tieto záväzky splniť za Zhotoviteľa. V prípade úhrady Záväzkov voči podzhotoviteľovi za Zhotoviteľa v súlade s týmto bodom Zmluvy, má Objednávateľ voči Zhotoviteľovi právo na zaplatenie sumy vo výške Objednávateľom uhradeného Záväzku voči podzhotoviteľovi v plnom rozsahu (ďalej len „Pohľadávka Objednávateľa“) alebo je Objednávateľ oprávnený započítať si akúkoľvek pohľadávku Zhotoviteľa voči Objednávateľovi s Pohľadávkou Objednávateľa voči Zhotoviteľovi. Zhotoviteľ je povinný každý kalendárny štvrťrok, na základe písomnej žiadosti Objednávateľa, (vždy do 10. kalendárnych dní odo dňa doručenia žiadosti) predkladať Objednávateľovi čestné prehlásenie podpísané predstaviteľom Zhotoviteľa o tom, že všetky jeho splatné finančné záväzky voči podzhotoviteľom a dodávateľom Zhotoviteľa za predchádzajúce obdobie ku dňu vyhotovenia čestného prehlásenia sú Zhotoviteľom uhradené v plnom rozsahu.

**Článok 6.**

**Ďalšie práva a povinnosti zmluvných strán**

**Pokyny**

1. Zhotoviteľ je pri vykonávaní Diela povinný postupovať v súlade s Pokynmi Objednávateľa, ibaže:
   1. obdrží predchádzajúci písomný súhlas Objednávateľa ku konaniu podľa vlastného uváženia,
   2. je Pokyn v rozpore s požiadavkami Prevádzkovateľa distribučnej siete týkajúcimi sa Hlavnej časti Diela, najmä nie však výlučne v rozpore s vyjadrením/stanoviskom Prevádzkovateľa distribučnej siete k Dielu, k Projektovej Dokumentácii a pod., alebo
   3. je také odchýlenie nevyhnutné urobiť v prípade bezprostredne hroziacej ujmy a stavu núdze na ochranu záujmov Objednávateľa alebo Prevádzkovateľa distribučnej siete a získanie predchádzajúceho písomného súhlasu Objednávateľa nie je možné rozumne vyžadovať.
2. Pokiaľ si niektorá záležitosť počas vykonávania Diela vyžaduje upresnenie Podkladov, vyjadrenie alebo stanovisko Objednávateľa, Zhotoviteľ ho môže požiadať o vydanie Pokynu. Objednávateľ je povinný vydať Pokyn čo možno najskôr, najneskôr však do 7 pracovných dní odo dňa, kedy Zhotoviteľ o vydanie Pokynu požiadal.
3. Zhotoviteľ je povinný najneskôr do jedného týždňa po podpise Zmluvy predložiť Objednávateľovi Zoznam strojov a zariadení, s ktorými uvažuje realizovať Dielo, a to v rozsahu podľa Zoznamu nasadeného strojového vybavenia/mechanizmov a technologických zariadení (Príloha č. 8 Zmluvy). V rámci evidencie podľa predchádzajúcej vety je Zhotoviteľ povinný evidovať fotokópie technickej dokumentácie obsahujúce informácie o výrobnom čísle stroja a zariadenia. K osobám oprávneným viesť a/alebo obsluhovať stroje a zariadenia je Zhotoviteľ povinný evidovať fotokópie dokladov o ich odbornej spôsobilosti. Zhotoviteľ je povinný na požiadanie Objednávateľa predložiť mu aktualizovanú evidenciu strojov a zariadení podľa tohto bodu vrátane súvisiacej dokumentácie, ktorú je Zhotoviteľ povinný evidovať podľa tohto bodu. Pre vylúčenie pochybností platí, že stroje a zariadenia uvedené v Zozname strojov a zariadení sa považujú za „Zariadenie Zhotoviteľa“.
4. Zhotoviteľ sa zaväzuje aktívne spolupracovať so Stavebnotechnickým dozorom Investora Projektu a povereným zástupcom Objednávateľa na Stavebnej časti Diela. Zhotoviteľ sa zaväzuje predkladať všetky dokumenty, certifikáty, atesty, vyhlásenia zhody výrobkov, revízne správy, stavebný denník atď. poverenému Stavebnotechnickému dozoru Investora Projektu výlučne prostredníctvom povereného zástupcu Objednávateľa.
5. Objednávateľ je povinný postarať sa o to, aby práce Zhotoviteľa neboli právami tretích osôb obmedzované nad rozsah určený vo schválenom projekte stavby.
6. Pred nástupom na práce je Zhotoviteľ povinný predložiť menný zoznam pracovníkov s dokumentáciou o spôsobilosti na výkon prác súvisiacich s predmetom zmluvy – školenie BOZP, viazača bremien, potvrdenie o zdravotnej spôsobilosti a práce vo výškach, zváračský preukaz a pod.).
7. Zhotoviteľ je povinný poskytnúť Objednávateľovi písomne jeho aktualizované údaje, ako aj aktualizované údaje jeho podzhotoviteľov a dodávateľov v zmysle § 41 ods. 3, 4 a 6 Zákona o verejnom obstarávaní v rozsahu: obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za uvedené osoby v rozsahu meno, priezvisko, adresa pobytu a dátum narodenia do 5 pracovných dní odo dňa zmeny týchto údajov.
8. Zhotoviteľ je povinný pred začatím výkopových prác alebo iných prác, ktoré by mohli ohroziť jednotlivé podzemné a nadzemné vedenia, ako sú kanalizácia, vodovod, telekomunikačné káble, elektrické vedenia, plynovodné potrubia a podobné, oboznámiť sa s umiestnením všetkých sietí, ktoré môžu byť jeho činnosťou dotknuté. Objednávateľ zabezpečí vytýčenie všetkých inžinierskych sietí v miestach vykonávanie Diela.

**BOZP, OPP a ochrana životného prostredia, pracovníci na Stavenisku**

1. Zhotoviteľ sa zaväzuje pri vykonávaní Diela dodržiavať všetky povinnosti vyplývajúce pre neho z Právnych predpisov, udržiavať na Stavenisku a v jeho okolí čistotu a poriadok, zodpovedá v plnom rozsahu za zabezpečenie OPP, BOZP, vybavenie ochrannými pomôckami všetkých osôb zdržiavajúcich sa na Stavenisku s viditeľným označením názvu spoločnosti Zhotoviteľa alebo jeho subdodávateľa, ochrany životného prostredia na Stavenisku v súlade s Právnymi predpismi, ako aj v súlade s Rozhodnutiami Príslušných orgánov a ostatných osôb, ktoré mu Objednávateľ odovzdal v rámci Podkladov, a v súlade s príslušnými technickými normami, TPP, obchodnými zvyklosťami a internými predpismi Objednávateľa, s ktorými bol zo strany Objednávateľa preukázateľne oboznámený (ak nie sú v rozpore s Právnymi predpismi), ktoré sú aplikovateľné na činnosti vykonávané Zhotoviteľom na základe tejto Zmluvy.
2. Objednávateľ má právo vykázať pracovníka Zhotoviteľa zo Staveniska, ak bolo preukázané, že jeho výkon alebo správanie je alebo bolo neuspokojivé. Úkon vykázania pracovníka zo Staveniska je potrebné urobiť formou písomnej žiadosti doručenej Zhotoviteľovi, ktorý na základe takejto žiadosti bezodkladne dotyčného pracovníka/pracovníkov odvolá. Zhotoviteľ nahradí takého pracovníka iným pracovníkom podľa vlastného uváženia.
3. Zhotoviteľ je povinný od dátumu začatia prác a počas celej realizácie výstavby dodržiavať Plán BOZP, ktorý tvorí Prílohu č. 5 Zmluvy, resp. aktualizovaný Plán BOZP, za predpokladu, že bol Zhotoviteľovi písomne doručený, ako aj ďalšie povinnosti Zhotoviteľovi ustanovené v nariadení vlády SR č. 396/2006 Z.z. o minimálnych bezpečnostných a zdravotných požiadavkách na stavenisko.
4. Objednávateľ je povinný v dostatočnom časovom predstihu vypracovať návrh Dohody o vytvorení podmienok bezpečnosti a ochrany zdravia pri práci (BOZP) na spoločnom pracovisku s ďalšími zhotoviteľmi Objednávateľa podľa § 18 zák. č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „Dohoda o vytvorení podmienok BOZP na spoločnom pracovisku“). Zmluvné strany uzatvoria Dohodu o vytvorení podmienok BOZP na spoločnom pracovisku najneskôr 3 pracovné dni pred odovzdaním Staveniska.
5. Zhotoviteľ sa pokiaľ ide o BOZP zaväzuje riadiť pokynmi Objednávateľa, hlavne pokynmi určeného zástupcu Objednávateľa, (autorizovaného bezpečnostného technika resp. bezpečnostného technika, technika požiarnej ochrany, energetika, zamestnanca pre oblasť kontroly kvality) a zástupcu Investora Projektu/Objednávateľa, ktorým je pre oblasť BOZP koordinátor BOPZ, ustanovenia bodu 6.1 Zmluvy platia primerane.
6. Zhotoviteľ sa zaväzuje k súčinnosti s koordinátorom BOZP Investora Projektu a s určeným zástupcom Objednávateľa, a to po celú dobu realizácie Diela. Zhotoviteľ je povinný zabezpečiť, aby prípadné právnické a fyzické osoby, ktoré budú pre neho vykonávať niektoré práce, boli taktiež zaviazané k spolupráci (súčinnosti) s koordinátorom BOZP a určeným zástupcom Objednávateľa po celú dobu realizácie Diela.
7. Zhotoviteľ je povinný umožniť určenému zástupcovi Objednávateľa a koordinátorovi BOZP Investora/Objednávateľa, vykonať zápis do Stavebného denníka o zistených nedostatkoch počas vykonávania zmluvných činností a v rámci kontrolných dní prerokovávať plnenia opatrení týkajúcich sa zaistenia BOZP v úzkej spolupráci s koordinátorom stavby.
8. Zhotoviteľ je povinný uskutočňovať kontrolu BOZP pri činnosti na pracovisku (Stavenisku) Objednávateľa a nad dodržiavaním Právnych predpisov.
9. Na základe výzvy Objednávateľa je Zhotoviteľ povinný predložiť Objednávateľovi doklad o školení pracovníkov Zhotoviteľa v oblasti bezpečnosti a ochrany zdravia pri práci a ochrane proti požiarom v rozsahu stanovenom Právnymi predpismi o bezpečnosti a ochrane zdravia pri práci a ochrane proti požiarom.
10. Zhotoviteľ zodpovedá v plnom rozsahu za dodržovanie pracovnoprávnych predpisov a s nimi súvisiacich Právnych predpisov v platnom znení, najmä zákonníka práce, zákona o zamestnanosti a právnych predpisov upravujúcich zamestnávanie cudzincov a osôb bez štátnej príslušnosti.
11. Zákaz nelegálnej práce a nelegálneho zamestnávania.

Zhotoviteľ vyhlasuje, že ku dňu podpísania tejto Zmluvy:

1. nie je vedený v Zozname Národného inšpektorátu práce fyzických osôb a právnických osôb (ďalej len „Zoznam“), ktoré porušili zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „Zákon č. 82/2005 Z. z.“),
2. neporušil zákaz nelegálnej práce ani nelegálneho zamestnávania ako je definovaný nižšie v zmysle Zákona č. 82/2005 Z. z.,
3. nespolupracuje ani nebude spolupracovať so subjektmi zapísanými v Zozname, alebo subjektmi o ktorých ma vedomosť, že porušujú zákaz nelegálnej práce alebo nelegálneho zamestnávania,
4. nebola mu vrátane subjektov, ktoré dodávajú pre Zhotoviteľa prácu, tovar alebo poskytujú služby, uložená povinnosť zaplatiť na základe vykonateľného rozhodnutia pokutu za porušenie zákazu nelegálneho zamestnávania alebo dodatočné platby podľa § 7a ods. 1 písm. a) a c) Zákona č. 82/2005 Z. z..

V prípade, že z dôvodov na strane Zhotoviteľa orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 Zákona č. 82/2005 Z. z., v nadväznosti na čo bude Objednávateľovi alebo Investorovi uložená sankcia, Zhotoviteľ túto sankciu Objednávateľovi alebo Investorovi Projektu nahradí.

**Poistenie**

1. Zhotoviteľ prehlasuje, že má po dobu platnosti tejto Zmluvy uzavretú poistnú zmluvu pre prípad zodpovednosti za škodu vzniknutú tretím osobám na zdraví a majetku v súvislosti s činnosťou Zhotoviteľa, a to na poistnú sumu minimálne vo výške Ceny Diela.
2. Povinnosti týkajúce sa poistenia Zhotoviteľ preukazuje predložením kópie poistnej zmluvy alebo poistky (certifikátu o poistení), resp. potvrdením o uzavretí poistnej zmluvy, príslušný doklad tvorí Prílohu č. 7 Zmluvy.

**Kontrola zhotovovania Diela**

1. Objednávateľ je oprávnený kedykoľvek priebežne kontrolovať vykonávanie Diela a Zhotoviteľ je povinný za týmto účelom Objednávateľovi poskytnúť plnú súčinnosť. Objednávateľ je oprávnený kontrolovať spôsob prevedenia diela Zhotoviteľom prostredníctvom Stavebnotechnického dozoru Investora Projektu. Stavebnotechnický dozor Investora Projektu je oprávnený pri zistení vád v priebehu výkonu prác požadovať, aby Zhotoviteľ takéto vady odstránil v primeranej Objednávateľom určenej lehote a Dielo vykonával riadnym spôsobom.
2. Zhotoviteľ je taktiež povinný kedykoľvek počas vykonávania Diela na základe požiadavky Objednávateľa informovať o stave/rozpracovanosti Diela.
3. V prípade, že je Dielo súčasťou Projektu, s poukazom na skutočnosť, že Objednávateľ je vzhľadom na to účastníkom rôznych zmluvných vzťahov s tretími osobami, sa zmluvné strany výslovne dohodli, že uspokojenie nárokov Zhotoviteľa z tejto Zmluvy nie je nijako závislé ani podmienené plnením, resp. neplnením z akejkoľvek zmluvy medzi Objednávateľom a treťou osobou a riadi sa výlučne ustanoveniami tejto Zmluvy a Právnymi predpismi.
4. Zmluvné strany sa dohodli, že Objednávateľ je povinný Zhotoviteľovi predkladať jedno vyhotovenie (prípadne kópiu) všetkých protokolov, ktoré sú v súvislosti s kontrolou vykonávania Diela vyhotovované.

**Archeologické nálezy**

1. Vo vzťahu k fosíliám, minciam, cenným alebo starožitným predmetom a objektom, a iným pozostatkom alebo predmetom geologicky a/alebo archeologicky chráneným Právnymi predpismi nájdeným na Stavenisku, je Zhotoviteľ povinný vykonať primerané bezpečnostné opatrenia na zabránenie odstránenia alebo poškodenia týchto nálezov.
2. Zhotoviteľ objavenie takýchto nálezov bezodkladne oznámi Objednávateľovi. Ak Zhotoviteľovi vznikne omeškanie v dôsledku nálezov nájdených na Stavenisku, oznámi to Zhotoviteľ Objednávateľovi. Zhotoviteľ bude mať nárok na predĺženie lehôt na vykonanie Diela postupom v zmysle bodu 3.14 a nasl. Zmluvy a v prípade, že bude povinný prerušiť vykonávanie Diela, použije sa tiež ustanovenie bodu 3.18 Zmluvy.
3. Zhotoviteľ nie je povinný v súvislosti s archeologickým, geologickým alebo obdobným výskumom vykonávať ďalšie zemné alebo iné práce rozdielne od tých, ktoré vyplývajú z Podkladov, ak sa zmluvné strany písomne nedohodnú inak.

**Článok 7.**

**Zodpovednosť za vady**

1. Zhotoviteľ zodpovedá za vady, ktoré má Dielo v okamihu prechodu nebezpečenstva škody na Diele na Objednávateľa, a to aj v prípade, keď sa vada stane zjavnou až po tomto okamihu (skryté vady).
2. Záručná doba na Dielo je 60 mesiacov (ďalej len „**záruka**“ alebo „**záruka za akosť**“) a začína plynúť odo dňa protokolárneho odovzdania a prevzatia Diela alebo pokiaľ ide o časť spôsobilú samostatného prevzatia v zmysle Zmluvy alebo písomnej dohody zmluvných strán, odo dňa protokolárneho odovzdania a prevzatia tejto časti
3. Ak má Dielo, resp. časť Diela vady, Objednávateľ tieto písomne oznámi Zhotoviteľovi (ďalej len „**Oznámenie vád**“) spolu so stručným popisom vád.
4. Ak sa vady týkajú tej časti Diela, ktorá bude v zmysle tejto Zmluvy odovzdaná priamo Prevádzkovateľovi distribučnej siete, práva vyplývajúce z nárokov zo zodpovednosti za vady tejto časti Diela si bude uplatňovať priamo Prevádzkovateľ distribučnej siete voči Zhotoviteľovi. V nadväznosti na uvedené sa zmluvné strany dohodli, že Objednávateľ momentom podpisu (troj/viacstranného) Preberacieho protokolu v zmysle Zmluvy postúpi Prevádzkovateľovi distribučnej siete svoje práva zo zodpovednosti Zhotoviteľa za vady a zo záruky za akosť tejto časti Diela.
5. Voľbu nároku, ktorý si Objednávateľ vo vzťahu k vade uplatňuje a primeranú lehotu, v ktorej má Zhotoviteľ poskytnúť zvolené záručné plnenie oznámi Zhotoviteľovi:
6. v Oznámení vád, alebo
7. písomne do 2 pracovných dní po zaslaní tohto Oznámenia vád Zhotoviteľovi, prípadne od posúdenia charakteru vady Zhotoviteľom, ak je k tomuto posúdeniu potrebná súčinnosť Zhotoviteľa.
8. Zmluvné strany sa dohodli, že Zhotoviteľ je povinný poskytnúť Objednávateľovi ním zvolené záručné plnenie.
9. Zhotoviteľ sa zaväzuje začať s odstraňovaním vád Diela do 5 pracovných dní odo dňa Oznámenia vád Objednávateľom/Prevádzkovateľom distribučnej siete a vady odstrániť  do 30 dní odo dňa Oznámenia vád Objednávateľom/Prevádzkovateľom distribučnej siete, ak sa zmluvné strany nedohodnú inak. Pri vadách, ktoré môžu obmedziť alebo znemožniť prevádzku distribučnej siete, ohroziť bezpečnosť, zdravie, životné prostredie alebo spôsobiť škodu na majetku Objednávateľa/Prevádzkovateľa distribučnej siete je Objednávateľ/Prevádzkovateľ distribučnej siete oprávnený (a to aj prostredníctvom tretej osoby) vykonať na náklady Zhotoviteľa všetky nevyhnutné úkony smerujúce k odvráteniu vzniku škody a/alebo vadu na náklady Zhotoviteľa odstrániť, pričom Zhotoviteľ je povinný poskytnúť Objednávateľovi/Prevádzkovateľovi distribučnej siete všetku potrebnú súčinnosť, ak o to Objednávateľ/Prevádzkovateľ distribučnej siete Zhotoviteľa požiada a ďalšie kroky smerujúce k odstráneniu vady uskutočniť bezodkladne po Oznámení vád Objednávateľom/Prevádzkovateľom distribučnej siete. O odstránení vád zmluvné strany spíšu osobitný záznam.
10. Ak sa po uskutočnení voľby nároku Objednávateľom/Prevádzkovateľom distribučnej siete ukáže, že:
11. vady Diela, resp. jeho časti sú neodstrániteľné,
12. s odstránením vád by boli spojené neprimerané náklady,
13. na odstránenie vád by sa vyžadovala neprimerane veľká súčinnosť Objednávateľa/Prevádzkovateľa distribučnej siete alebo
14. by odstránenie vád bolo možné len po uplynutí neprimeraného času,

Zhotoviteľ je povinný na tieto skutočnosti Objednávateľa/Prevádzkovateľa distribučnej siete upozorniť a Objednávateľ/Prevádzkovateľ distribučnej siete je oprávnený:

1. požadovať zľavu z Ceny Diela, alebo
2. od Zmluvy odstúpiť, pokiaľ na úmysel od Zmluvy odstúpiť upozornil Zhotoviteľa v Oznámení vád alebo v oznámení voľby nároku,
3. požadovať dodanie náhradného plnenia, resp. jeho časti ktoré sa Zhotoviteľ zaväzuje dodať v primeranej lehote určenej Objednávateľom/Prevádzkovateľom distribučnej siete od doručenia výzvy Objednávateľa/Prevádzkovateľa distribučnej siete na náhradné plnenie.
4. Ak Zhotoviteľ neodstráni vady Diela ani v dodatočnej lehote písomne určenej Objednávateľom/Prevádzkovateľom distribučnej siete, alebo ak Zhotoviteľ písomne oznámi Objednávateľovi/Prevádzkovateľovi distribučnej siete pred jej uplynutím, že vady neodstráni, môže Objednávateľ/Prevádzkovateľ distribučnej siete:
5. odstúpiť od Zmluvy, pokiaľ na úmysel od Zmluvy odstúpiť upozornil Zhotoviteľa v Oznámení vád alebo v oznámení voľby nároku,
6. požadovať primeranú zľavu z Ceny Diela, alebo
7. odstrániť vady sám, alebo ich nechať odstrániť tretej osobe a požadovať od Zhotoviteľa náhradu nákladov takéhoto odstránenia vád v plnej výške.
8. V prípade, ak podľa Zmluvy Objednávateľ/Prevádzkovateľ distribučnej siete požaduje zľavu z Ceny Diela, zmluvné strany (Zhotoviteľ a Prevádzkovateľ distribučnej siete) sa dohodnú na výške zľavy. Zmluvné strany sa dohodli, že Zhotoviteľ je povinný vyplatiť sumu zodpovedajúcu výške dohodnutej zľavy priamo Prevádzkovateľovi distribučnej siete.

**Článok 8.**

**Zmluvné sankcie**

1. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý aj začatý deň omeškania.
2. Objednávateľ si môže v prípade omeškania so zhotovením a/alebo vykonaním Diela alebo jeho časti spôsobilej samostatného prevzatia v zmysle Zmluvy alebo písomnej dohody zmluvných strán (vrátane omeškania s dodaním dokladov vzťahujúcich sa na Dielo) uplatniť u Zhotoviteľa zmluvnú pokutu vo výške 0,02 % z časti Ceny Diela zodpovedajúcej príslušnej časti plnenia za každý aj začatý deň omeškania.
3. Objednávateľ si môže v prípade, že Zhotoviteľ neposkytne záručné plnenie resp. neuspokojí nároky Objednávateľa z vád Hlavnej časti Diela, ktoré bránia užívaniu Diela riadne a včas, uplatniť u Zhotoviteľa zmluvnú pokutu vo výške 0,05 % z Ceny Diela za každý aj začatý deň omeškania a za každú vadu Diela osobitne.
4. Objednávateľ si môže u Zhotoviteľa uplatniť zmluvnú pokutu za:
   1. nepoužívanie ochranných prílb a iných osobných ochranných pracovných prostriedkov vo výške 100,- EUR za každého zamestnanca a pracovníka Zhotoviteľa,
   2. požívanie alkoholických nápojov, alebo omamných látok alebo psychotropných látok a za odmietnutie podrobiť sa skúške na prítomnosť alkoholu, omamnej látky alebo psychotropnej látky vo výške 100,- EUR za každého zamestnanca a pracovníka Zhotoviteľa,
   3. opätovné zaradenie zamestnanca na práce po písomnom vykázaní zo Stavby vo výške 150,- EUR za každého zamestnanca a pracovníka Zhotoviteľa,
   4. porušenie povinností vyplývajúcich zo Zmluvy, ktoré sa týkajú sa BOZP, OPP a ochrany životného prostredia vo výške 100,- EUR za každý jednotlivý prípad porušenia,
   5. nedodržanie čistoty a poriadku na Stavenisku vo výške 100,- EUR za každý prípad porušenia.
5. V prípade omeškania Objednávateľa s plnením povinnosti zabezpečiť právoplatné Kolaudačné rozhodnutie, alebo so súhlasom Prevádzkovateľa distribučnej siete povolenia na predčasné užívanie Stavby alebo rozhodnutia o dočasnom užívaní Stavby v skúšobnej prevádzke (ak nie je v Zmluve o preložke dohodnuté inak) a/alebo s plnením povinnosti preukázania vzniku vecných bremien v prospech Prevádzkovateľa distribučnej siete v lehote podľa bodu 3.9 Zmluvy je Objednávateľ povinný Zhotoviteľovi uhradiť všetky preukázané náklady spojené s opakovaním Úradnej skúšky a/alebo iných potrebných skúšok.
6. Zhotoviteľ si môže u Objednávateľa uplatniť zmluvnú pokutu za neposkytnutie súčinnosti v zmysle bodu 2.8 Zmluvy vo výške 1000,- EUR za každý prípad neposkytnutia súčinnosti, okrem prípadov podľa bodu 2.5 iii. a 2.5 iv. Zmluvy.
7. V prípade porušenia povinností vyplývajúcich zo Zmluvy týkajúcich sa ochrany Dôverných informácií (vrátane obchodného tajomstva a osobných údajov) ktoroukoľvek zmluvnou stranou si druhá zmluvná strana môže u nej uplatniť zmluvnú pokutu vo výške 10 000,- EUR za každý prípad porušenia.
8. Uplatnením zmluvných pokút podľa tejto Zmluvy nie je dotknutý nárok zmluvnej strany na úroky z omeškania v zmysle Právnych predpisov ani nárok náhradu škody, ktorá jej vznikla z nesplnenia povinnosti zabezpečenej zmluvnou pokutou, vo výške presahujúcej výšku uplatnených zmluvných pokút. Nárok na zaplatenie zmluvnej pokuty je oprávnená zmluvná strana oprávnená uplatniť aj formou vystavenia faktúry splatnej 14 dní odo dňa jej vystavenia.
9. Pre vylúčenie pochybností sa uvádza, že pre účely výpočtu sankcií podľa Zmluvy sa Cenou Diela rozumie Cena Diela bez DPH.

**Článok 9.**

**Okolnosti vylučujúce zodpovednosť**

1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
3. Ani jedna zo zmluvných strán nenesie zodpovednosť za nesplnenie svojich povinností, vyplývajúcich zo Zmluvy, ak sa dokáže, že:

nesplnenie nastalo následkom mimoriadnych nepredvídateľných a neodvrátiteľných udalostí,

prekážky ani ich následky nebolo možné v čase uzavierania Zmluvy predvídať,

prekážkam ani ich následkom sa nedalo zabrániť, vyhnúť ani ich prekonať.

1. Medzi nepredvídateľné a neodvrátiteľné prekážky nepatria tie, ktoré boli spôsobené neudelením úradných povolení, licencií alebo podobných oprávnení povinnej strane.
2. Strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo Zmluvy, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení povinnosti, a o jej dôsledkoch. Oznámenie je potrebné vykonať bez zbytočného odkladu po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
3. Účinky okolností vylučujúcich zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
4. Okolnosti vylučujúce zodpovednosť zbavujú povinnú stranu povinnosti nahradiť škodu, alebo uhradiť zmluvnú pokutu a iné zmluvne dohodnuté sankcie.
5. O dobu trvania okolností vylučujúcich zodpovednosť sa primerane predlžuje lehota plnenia.
6. Ak okolnosti vylučujúce zodpovednosť trvajú dlhšie ako 2 mesiace, ktorákoľvek zo strán je oprávnená jednostranne od Zmluvy odstúpiť.

**Článok 10.**

**Ochrana dôverných informácií a osobných údajov**

* 1. Predmetom ochrany v zmysle tejto Zmluvy sú  všetky a akékoľvek údaje, dáta, podklady, výkresy,  poznatky, dokumenty alebo akékoľvek iné obchodné a technické informácie, bez ohľadu na formu ich zachytenia:
  2. ktoré sa týkajú Zmluvy a jej plnenia (najmä Zmluva, informácie o právach a povinnostiach zmluvných strán ako aj informácie týkajúce sa Ceny Diela);
  3. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane);
  4. ktoré sa týkajú obchodných partnerov zmluvných strán;
  5. pre ktoré je stanovený Právnymi predpismi osobitný režim nakladania (najmä, nie však výlučne obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti);
  6. ktoré boli poskytnuté zmluvnej strane/získané zmluvnou stranou pred nadobudnutím platnosti a účinnosti Zmluvy, pokiaľ sa týkajú jej predmetu a/alebo obsahu (napr. cenová ponuka);
  7. ktoré sú výslovne zmluvnou stranou označené ako "dôverné", "confidential", "proprietary" alebo iným obdobným označením, z ktorého je zjavné, že sa jedná o dôvernú informáciu

(ďalej pre všetky typy informácií, ktoré sú predmetom ochrany v zmysle tejto Zmluvy len "**Dôverné informácie**").

* 1. Zmluvné strany sú povinné zaistiť utajenie  informácií v zmysle predchádzajúceho bodu spôsobom obvyklým pre utajovanie takýchto informácií, ak nie je výslovne dohodnuté inak. Zmluvné strany sú povinné zaistiť utajenie Dôverných informácií aj u svojich pracovníkov, zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
  2. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade s Právnymi predpismi, ktoré upravujú nakladanie s takýmito údajmi. Zmluvné strany sa zaväzujú Dôverné informácie, ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením.
  3. Zmluvná strana nie je oprávnená bez predchádzajúceho písomného súhlasu druhej zmluvnej strany Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy,  s výnimkou prípadu ich poskytnutia /odovzdania /oznámenia/ sprístupnenia:
  4. odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou Právnym predpisom alebo sú povinní zachovávať mlčanlivosť na základe písomnej dohody so zmluvnou stranou;
  5. (i) ovládanej osobe zmluvnej strany; (ii) ovládajúcej osobe zmluvnej strany; (iii) osobe, vo vzťahu ku ktorej má ovládajúca osoba zmluvnej strany postavenie ovládanej osoby alebo podobné postavenie; a (iv) osobe, v ktorej má ovládajúca osoba zmluvnej strany postavenie ovládajúcej osoby alebo podobné postavenie, pričom uvedené osoby budú mať vo vzťahu k ochrane Dôverných informácií rovnaké povinnosti ako zmluvné strany;
  6. subdodávateľom, ak sa subdodávateľ podieľa na plnení podľa Zmluvy, a ak je to potrebné pre účely plnenia povinností zmluvnej strany podľa Zmluvy, pričom subdodávateľ musí byť viazaný minimálne rovnakým rozsahom povinností vo vzťahu k ochrane Dôverných informácií, ako sú viazané zmluvné strany podľa Zmluvy.
  7. Povinnosť zmluvných strán zachovávať mlčanlivosť o Dôverných informáciách sa nevzťahuje na informácie, ktoré:
  8. boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;
  9. sa stanú všeobecne a verejne dostupné po podpise Zmluvy z iného dôvodu, ako z dôvodu porušenia povinností podľa Zmluvy, čo musí byť preukázateľné;
  10. majú byť sprístupnené na základe povinnosti stanovenej Právnym predpisom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti,
  11. boli získané zmluvnou stranou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie.
  12. Zmluvné strany sa zaväzujú, že v prípade spracovania osobných údajov fyzických osôb, budú postupovať v zmysle zákona č. 18/2018  Z. z. o ochrane osobných údajov a o zmene a doplnení niektorých zákonov v platnom znení a Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov) a v prípade, že dochádza k činnostiam, na vykonávanie ktorých je v zmysle predmetného zákona a/alebo nariadenia potrebné uzavretie písomnej zmluvy a/alebo akékoľvek iné konanie zmluvných strán, uzavrú za týmto účelom osobitnú zmluvu a/alebo uskutočnia všetky úkony v súlade s ustanoveniami predmetného zákona a/alebo nariadenia tak, aby bolo možné realizovať plnenie v zmysle tejto Zmluvy.
  13. Všetky povinnosti zmluvných strán týkajúce sa ochrany Dôverných informácií a osobných údajov  platia bez ohľadu na ukončenie platnosti a účinnosti tejto Zmluvy.

**Článok 11.**

**Vzájomná komunikácia a doručovanie**

1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „**Oprávnené osoby**“) nasledovné osoby:

Za Objednávateľa

vo veciach technických:

Meno a priezvisko:

E-mail:

Telefón:

vo veciach zmluvných:

Meno a priezvisko:

E-mail:

Telefón:

Za Zhotoviteľa

vo veciach technických:

Technický dozor (PMRI):

Meno a priezvisko: Ján Macko

E-mail: jan.macko@spp-distribucia.sk

Telefón: +421905921755

Zástupca Technického dozoru (Zástupca PMRI):

Meno a priezvisko: Jozef Jalovecký

E-mail: [jozef.jalovecky@spp-distribucia.sk](mailto:jozef.jalovecky@spp-distribucia.sk)

Telefón: +421911091499

vo veciach zmluvných:

Meno a priezvisko: Ing. Michal Urban

Telefón: +421911218060

E-mail: michal.urban@sppdservis.sk

1. Zhotoviteľ je povinný viesť stavebný denník. Do stavebného denníka bude zapisovať všetky dôležité okolnosti týkajúce sa vykonania Diela, najmä časový postup prác, odchýlky od Projektovej dokumentácie, údaje potrebné pre posúdenie kvality vykonaných prác a ďalšie skutočnosti uvedené v § 28 vyhlášky Ministerstva životného prostredia SR č. 453/2000 Z.z., ktorou sa vykonávajú niektoré ustanovenia stavebného zákona v znení neskorších predpisov. Stavebný denník bude predkladať k dennému podpisu určeným zástupcom Objednávateľa. Povinnosť viesť stavebný denník končí dňom odstránenia poslednej z vád a nedorobkov uvedených v Preberacom protokole. Stavebný denník bude umiestnený po dobu zhotovovania Diela u stavbyvedúceho Zhotoviteľa, poprípade u preukázateľne poverenej zodpovednej osoby.
2. Stavebný denník musí byť prístupný v priebehu výstavby kedykoľvek počas pracovnej doby pre Oprávnené osoby. Objednávateľ a zástupcovia ďalších oprávnených orgánov sú oprávnení kedykoľvek do neho nazerať a žiadať z neho výpisy. Stavebný denník je vyhotovený s dvoma kópiami. Pripomienky Objednávateľa k spôsobu vedenia stavebného denníka sú pre Zhotoviteľa záväzné. Po vykonaní Diela bude stavebný denník archivovaný u Zhotoviteľa.
3. Zmluvné strany vyhlasujú, že Oprávnené osoby disponujú oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, okrem prípadu i) ak je v tejto Zmluve uvedené inak, ii) ak sa zmluvné strany písomne dohodnú inak, alebo iii) ak sú Oprávnené osoby zároveň osobami, ktorým toto právo vyplýva z Právnych predpisov.
4. Pokiaľ ide o Oprávnené osoby Zhotoviteľa vo veciach technických koná Zástupca PMRI spravidla iba v čase neprítomnosti PMRI.
5. V prípade pochybností, či v konkrétnom prípade ide o vec technickú alebo zmluvnú a určenie Oprávnenej osoby pre konkrétny prípad nevyplýva ani z príslušného ustanovenia Zmluvy, je oprávnenou osobou, resp. kontaktnou osobou na účely vykonávania ustanovení tejto Zmluvy Oprávnená osoba vo veciach zmluvných.
6. Zmluvné strany sa dohodli, že všetky informácie a písomnosti určené druhej zmluvnej strane si budú navzájom doručovať poštou, kuriérom alebo osobne na adresu zmluvnej strany uvedenú v záhlaví tejto Zmluvy, alebo elektronicky.
7. Odstúpenie od Zmluvy, návrh a akceptácia zmeny Zmluvy, ak nie je vyžadovaná forma dodatku v zmysle bodu 13.9 Zmluvy, vrátane oznámení a súhlasov týkajúcich sa zmeny rozsahu prác, a oznámenia týkajúce sa súčinnosti budú vyhotovené písomne a doručené druhej zmluvnej strane osobne, kuriérom alebo zaslané poštou. Ak je Odstúpenie od Zmluvy doručované, doručovanie má formu doporučenej zásielky.
8. Ostatné písomnosti a prejavy vôle zmluvných strán sa doručujú osobne, poštou, kuriérom, faxom alebo e-mailom na čísla/adresy dohodnuté v Zmluve alebo oznámené druhej zmluvnej strane, prípadne, ak to vyplýva z charakteru takéhoto prejavu vôle, písomnosť je zachovaná aj záznamom v stavebnom denníku potvrdenom Oprávnenými osobami zmluvných strán. V prípade doručovania e-mailom môžu byť písomnosti a prejavy vôle zmluvných strán doručované popri ostatných adresách dohodnutých v Zmluve alebo oznámených druhej zmluvnej strane doručované súčasne aj na nasledovné adresy:
   1. Objednávateľovi elektronicky na e-mailovú adresu: ......
   2. Zhotoviteľovi elektronicky na e-mailovú adresu: [info@sppdservis.sk](mailto:info@sppdservis.sk)
9. Všetky písomnosti sa považujú za doručené aj v prípade neprevzatia zásielky (v prípade doručovania poštou alebo kuriérom, napr. ak sa zásielka vráti druhej zmluvnej strane späť s poznámkou „adresát neznámy“, „nevyzdvihnuté v odbernej lehote“, „adresát odmietol zásielku prevziať“, „adresát sa odsťahoval“, alebo inou obdobnou poznámkou znamenajúcou neúspešné doručenie zásielky) na adresu uvedenú v záhlaví Zmluvy, resp. na adresu oznámenú druhej zmluvnej strane alebo na adresu sídla alebo miesta podnikania druhej zmluvnej strany, a to desiaty dňom odo dňa odoslania takejto zásielky, alebo pokiaľ sa nedoručená zásielka vráti druhej zmluvnej strane skôr, dňom jej vrátenia.
10. Zmluvné strany sa dohodli, že faktúry budú Objednávateľovi zasielané elektronicky na e-mailovú adresu .... bez zaručeného elektronického podpisu.

**Článok 12.**

**Ukončenie Zmluvy**

1. Popri dôvodoch v zmysle Obchodného zákonníka a osobitných ustanovení Zmluvy je Zhotoviteľ oprávnený od Zmluvy odstúpiť, resp. za podstatné porušenie Zmluvy sa považuje aj prípad, ak Objednávateľ poskytol Zhotoviteľovi neplatné doklady alebo dokumenty, alebo uviedol Zhotoviteľa do omylu ohľadom špecifikácie Diela, alebo uviedol iné nepravdivé informácie v súvislosti s touto Zmluvou alebo Dielom, ktoré má byť na jej základe vykonané.
2. Odstúpenie od Zmluvy musí byť uskutočnené v písomnej forme a je účinné dňom jeho doručenia druhej zmluvnej strane.
3. Zmluvné strany sa pre prípad odstúpenia od Zmluvy odchylne od osobitných ustanovení Obchodného zákonníka týkajúcich sa zmluvy o dielo dohodli, že:
4. v prípade, že k odstúpeniu od Zmluvy došlo zo strany Zhotoviteľa, Objednávateľ zaplatí Zhotoviteľovi časť Ceny Diela určenú podľa toho, v akom štádiu vykonávania Diela došlo k odstúpeniu od Zmluvy. Pre výpočet tejto časti Ceny Diela sa analogicky použije bod 3.18 i. Zmluvy. Pre vylúčenie pochybností sa uvádza, že nárok na zaplatenie Prestojov, ktorý vznikol počas trvania Zmluvy, nie je odstúpením od Zmluvy dotknutý;
5. v prípade, že k odstúpeniu od Zmluvy došlo zo strany Objednávateľa, Objednávateľ zaplatí Zhotoviteľovi práce, ktoré Zhotoviteľ vykonal do momentu odstúpenia od Zmluvy; tým nie je dotknutá povinnosť Zhotoviteľa vykonať všetky činnosti požadované Prevádzkovateľom distribučnej siete tak, aby bola zabezpečená bezpečná a spoľahlivá prevádzka distribučnej siete po ukončené činností na zhotovovaní Diela.
6. Pre vylúčenie pochybností sa uvádza, že v prípade odstúpenia od Zmluvy po vykonaní Ostrého prepoja, odstúpenie od Zmluvy nemá vplyv na skutočnosť, že vlastníkom Hlavnej časti Diela je v súlade s bodom 4.2 Zmluvy a ustanovenia § 81 ods. 2 Zákona o energetike Prevádzkovateľ distribučnej siete a Objednávateľ nemá voči Prevádzkovateľovi distribučnej siete v tejto súvislosti žiadny nárok.
7. Všetky práva a povinnosti zmluvných strán a ustanovenia Zmluvy, z povahy ktorých vyplýva, že majú trvať aj po ukončení Zmluvy, a to najmä, nie však výlučne, práva a povinnosti zmluvných strán týkajúce sa ochrany Dôverných informácií a osobných údajov, ustanovenia týkajúce sa rozhodného práva, nárokov na náhradu škody, nárokov zo zodpovednosti za vady, nárokov na zmluvné alebo zákonné sankcie, vlastníckeho práva Prevádzkovateľa distribučnej siete k Hlavnej časti Diela v súlade s bodom 4.2 Zmluvy a ustanovenia § 81 ods. 2 Zákona o energetike, resp. iné práva a povinnosti, ak to vyplýva z ich charakteru v zmysle Právnych predpisov, platia bez ohľadu na ukončenie platnosti a účinnosti tejto Zmluvy, vrátane ukončenia Zmluvy odstúpením.

**Článok 13.**

**Záverečné ustanovenia**

1. Táto Zmluva nadobúda platnosť dňom podpisu zmluvnými stranami a účinnosť dňom nasledujúcim po dni zverejnenia v zmysle príslušných Právnych predpisov. Táto Zmluva zaniká, ak k odovzdaniu Staveniska pre ktorýkoľvek stavebný objekt v zmysle tejto Zmluvy z dôvodov na strane Objednávateľa nedôjde najneskôr v lehote v zmysle bodu 3.6 Zmluvy.
2. Práva a povinnosti výslovne neupravené Zmluvou sa spravujú príslušnými ustanoveniami Obchodného zákonníka a ostatných Právnych predpisov.
3. Zmluvné strany sa zaväzujú riešiť spory zo Zmluvy, vrátane sporov o jej platnosť, výklad alebo zrušenie, prednostne rokovaním a vzájomnou dohodou zmluvných strán. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných Právnych predpisov, resp. pre vylúčenie pochybností sa uvádza, že zmluvné strany si týmto dohodli právomoc súdov Slovenskej republiky. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky.
4. Zmluvné strany sa týmto výslovne dohodli, že na doložky (ustanovenia) INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
5. V prípade, že niektoré z ustanovení Zmluvy je/stane sa neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
6. Zmluva je vyhotovená v slovenskom jazyku. Komunikačný jazyk medzi zmluvnými stranami je slovenský jazyk alebo český jazyk. Všetky zmeny Zmluvy a významné dokumenty týkajúce sa plnenia zmluvných strán (napr. Preberací protokol a pod.) musia byť vyhotovené v slovenskom jazyku. V prípade potreby je možné tieto súčasne vyhotoviť aj v anglickom jazyku. V prípade nezrovnalostí bude rozhodujúca verzia vyhotovená v slovenskom jazyku.
7. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
8. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
9. Zmluvné strany sa dohodli, že Zmluvu možno zrušiť alebo meniť (dohodou zmluvných strán) písomne, pričom zmeny sa uskutočnia formou dodatku podpísaného oboma zmluvný stranami v prípade, že z povahy veci alebo zo Zmluvy nevyplýva, že zmenu možno uskutočniť písomnou formou rôznou od formy dodatku, najmä ak ide o podstatnú zmenu Zmluvy, alebo v prípade, že o to požiada niektorá zo zmluvných strán.
10. Zmluva je vyhotovená v .... rovnopisoch s platnosťou originálu, pre Objednávateľa .... vyhotovenia, a pre Zhotoviteľa 2 vyhotovenia.
11. Zmluvné strany podpisom tejto Zmluvy prehlasujú, že prevzali (okrem tých dokumentov, ktoré sa súčasťou príloh stanú až po podpise Zmluvy) aj nasledujúce prílohy, pričom prílohy tvoria neoddeliteľnú súčasť Zmluvy:

**Príloha č. 1:** Projektová dokumentácia (v stupni DRS) poskytnutá Investorom Projektu

(na priloženom CD/DVD nosiči);

**Príloha č. 2:** Špecifikácia Diela;

**Príloha č. 3:** Harmonogram (neprikladá sa pri podpise Zmluvy);

**Príloha č. 4:** Plán BOZP (na priloženom CD/DVD nosiči);

**Príloha č. 5:** Environmentálny plán výstavby, kontroly a ochrany životného prostredia (na priloženom CD/DVD nosiči);

**Príloha č. 6**: Zoznam ku dňu uzavretia Zmluvy schválených podzhotoviteľov;

**Príloha č. 7:** Doklady týkajúce sa poistenia;

**Príloha č. 8:** Zoznam nasadeného strojového vybavenia/mechanizmov a technologických zariadení – formulár ;

NASLEDUJE PODPISOVÁ STRANA

**PODPISOVÁ STRANA**

Za Objednávateľa: Za Zhotoviteľa

V .................... dňa.......... V ................... dňa ..............

|  |  |
| --- | --- |
| .................................................  **Za** | .................................................  **Za SPP - distribúcia Servis, s.r.o.**  Ing. Peter Klačko, konateľ |
|  | .................................................  **Za SPP - distribúcia Servis, s.r.o.**  JUDr. Ján Valák, konateľ |